qundao/data-zh-poetry huggingface dataset:
梁州序
作者：屠隆
朝代：明
体裁：曲

旦：金刀腥在。征袍血溅。身上疮痕犹满。间关誓死。收回百二河山。堪羡你补天浴日。攫雨拿云。九庙孤忠见。功成身合退。老林泉。雁柱鸾筝送暮年合前。
梁州序
作者：屠隆
朝代：明
体裁：曲

生：菰云开霁。蘋风荐冷。一碧微茫万顷。玉箫金管。长天月落沙明。只见晚山如黛。远水拖蓝。平展玻璃镜。随流飞。一棹画中行。夹岸峰峦个个迎。合：清濑转。红妆映。鸳鸯鸂鶒惊难定。论泛赏此回胜。
梁州序
作者：屠隆
朝代：明
体裁：曲

生：风清皇路。云回帝辇。依旧尧封禹甸。秋槐宫井。千官此日朝天。还想我捐躯赴难。泣血勤王。只手把天河挽。君王开爵土。画凌烟。不负金钗玳瑁筵。合：纷舞袖。摇歌扇。丹唇素手红牙按。天不夜。酒如泉。
梁州序
作者：屠隆
朝代：明
体裁：曲

贴：盛摆列绮席雕柈。尽着送金齑玉馔。赐天厨珍供。内部梨园。真个是红云不度。绛月全低。仙子清都宴。双成随阿母。下瑶天。六甲灵飞五岳篇合前。
梁州序七
作者：屠隆
朝代：明
体裁：曲

生：我有时向王侯门衔杯潦倒。有时向田父老插杖逍遥。乐乐乐。那月明荡入芦花棹。受用的风生浦口。受用的露满蓬梢。受用的凫雏雁子。受用的兰笋菰苗。乐乐乐。舴艋儿夜泊溪桥。袯襫儿冷挂山椒。乐乐乐。准备着青钱酒馆歌楼。青钱酒馆歌楼。受用的是唤客绣裙花袄。醉的是殢人玉管金箫。任河汉星低。帘栊月晓。两眉端不挂閒烦恼。直待把公侯藐。乾坤傲。永不踏红尘向市朝。真唤做圣世渔樵。
梨花儿
作者：屠隆
朝代：明
体裁：曲

我做皇帝真受用。大碗羊肉和烧葱。三千粉黛日夜弄嗏。只不是当时可意种。
榴花泣
作者：屠隆
朝代：明
体裁：曲

外：家临镜水。吾意记仙游。人易老。岁何遒。苍茫千顷一渔舟。暂徜徉手拍柸浮。花阴过楼。见垂杨罨画移清昼。尽欢娱绣袜行春。奈凄凉纨扇知秋。
榴花泣
作者：屠隆
朝代：明
体裁：曲

小生：萧然布衲。不挂帝王忧。驯野鹿。狎沙鸥。朱门华屋偶来游。喜无拘傲尽王侯。新糟细篘。似松风飒飒和山溜。任人间万事空劳。了吾生一醉何求。
榴花泣
作者：屠隆
朝代：明
体裁：曲

末：升平海宇。家国叹金瓯。呈赵舞。发吴讴。风姨日姊竞温柔。殢君王祸水难收。华戎怎侔。想胡雏大啸东门后。把年华且付沈酣。寄清狂幸有糟丘。
榴花泣
作者：屠隆
朝代：明
体裁：曲

生：朝班初散。并马出铜沟。过紫陌。醉红楼。云和一曲倚箜篌。占长安我辈风流。心中隐忧。看五侯甲第连鸳甃。总难提赤凤宫中。且相将绿蚁垆头。
歇拍
作者：屠隆
朝代：明
体裁：曲

小外：幸义仆砍营。英雄斩将。运剑抽戈脱羁鞅。皎烈日。凛秋霜。侠气英风。已见垂声天壤。叩圣皇。莫使忠贤。遭诬受殃。
步步娇
作者：屠隆
朝代：明
体裁：曲

天上琼。枝来荒甸。五色卿云现。文章玉井莲。何处罡风吹堕咱庭院。一见使侬怜。闻名那似瞻卿面。
步步娇
作者：屠隆
朝代：明
体裁：曲

小旦：琼楼玉宇光笼罩。顷刻飞身到。星河逼绛霄远远望见大殿。金书署广寒清虚之府。。殿署清虚。金书朗耀尘念霎时消。双眸闪烁神魂掉。
步步娇
作者：屠隆
朝代：明
体裁：曲

小生：臣父当年辞荣蚤。远去因求道。宽容荷圣朝。不罪逋逃。更加封号。煌煌敕命宠林皋。君恩如海真难报。
步步娇
作者：屠隆
朝代：明
体裁：曲

旦贴小旦：南陌盈盈聊游赏。徐步还凝望。空门守岁长。夜漏琉璃。何限离人况。春日小徜徉。月痕依旧梅花帐。
步步娇
作者：屠隆
朝代：明
体裁：曲

紫陌青骢驱轮鞅。处处亭台敞。平芜锦翼翔。日射花光。香满春衫上。便欲解明珰。隔一派笙歌响。
步步娇
作者：屠隆
朝代：明
体裁：曲

苦海茫茫深千丈。今古皆沦丧。英雄没主张。谁驾慈航。稳载我离风浪。今日里一旦悟无常。神鱼跳出青丝网。
步步娇
作者：屠隆
朝代：明
体裁：曲

钿合秋光钗痕冷。金屋蒙恩幸。银河指二星。并蒂花开。合欢衾整。璧月照深盟。芙蓉香傍鸳鸯暝。
步蟾宫
作者：屠隆
朝代：明
体裁：曲

日华殿阁罘罳映。炉香袅。隐隐銮声。布袍草履上承明。麋鹿难驯野性。
步蟾宫
作者：屠隆
朝代：明
体裁：曲

旦：万死间关馀涕泪。脱奇祸又苦分离。贴：津亭落叶带霜飞。合别路凄凉天气。
步蟾宫
作者：屠隆
朝代：明
体裁：曲

生上：圣主恩深宽斧锧。叹馀生险似悬丝。长流远指夜郎西。瘴雨蛮烟迢递。
水底鱼
作者：屠隆
朝代：明
体裁：曲

击鼓鸣锣。豺狼出没多。广陵城陷。黎庶尽奔波生：一路行来。闻得扬州城已被永王璘这厮攻破了。怎么是好外小外：且到城中。再作区处。。广陵城陷。黎庶尽奔波。
水底鱼
作者：屠隆
朝代：明
体裁：曲

破碎山河。家门祸事多。夫君蒙难。妾又走兵戈孩儿。你爹爹被囚系贼中。未知存亡下落。今我与你又被兵火逃亡。好苦好苦。。夫君蒙难。妾又走兵戈下生外小外急上。
水底鱼
作者：屠隆
朝代：明
体裁：曲

莲步难那。残生逐逝波。流星铁骑。尘土暗平坡。旦：步摇。后面军马看看追近。我和你鞋弓袜小。怎生逃走得脱。不免在此坐地。凭他拿住。只是拚死罢了贴：夫人。贼徒是快马追来。插翅也难逃了。流星铁骑。尘土暗平坡。
水底鱼
作者：屠隆
朝代：明
体裁：曲

跃马横戈。霜蹄疾似梭。长驱士女。四野尽张罗军士们。前面有一起男女逃走。疾速赶上者。。长驱士女。四野尽张罗下旦小生贴上。
永明寺与伯贞先生坐语
作者：屠隆
朝代：明
体裁：七言律诗

寺门瓦落挂霜藤，閒与君侯说废兴。秋老紫苔生卧佛，日斜黄叶映残僧。蠹鱼古壁销千藏，风雨空堂暗一灯。解识此中须悟后，昆明劫火向无凭。
永明寺与伯贞先生坐语
作者：屠隆
朝代：明

寺门瓦落挂霜藤，闲与君侯说废兴。秋老紫苔生卧佛，日斜黄叶映残僧。蠹鱼古壁销千藏，风雨空堂暗一灯。勘破此中须了悟，昆明劫火向无凭。
江儿水
作者：屠隆
朝代：明
体裁：曲

小旦：侍女纷相见。姮娥不可邀。绮疏贝阙霞光绕。珠幢绣盖香烟袅。玄文秘检韬深奥。何处参求道妙。自愧凡胎。身染莲花泥淖。
江儿水
作者：屠隆
朝代：明
体裁：曲

小生：堂上歌钟在。阶前莱綵新。一朝分手把天涯问。辽阳路远也难通信。鹤归千载无凭准。父子恩深怎忍合前。
江儿水
作者：屠隆
朝代：明
体裁：曲

才子登金殿。酕醄带宿酲。彩毫光与名花映。昭阳飞燕新妆并。玻璃酌酒聊相命。何物含沙射影。一出神京。展转飘零萍梗。
江儿水
作者：屠隆
朝代：明
体裁：曲

旦贴小旦上：郭外人如蚁。轮蹄直恁忙。琳宫半插青霄上。城隅斜刺丹霞傍。杏花微拂青帘飏。无数隐囊步障。唤客当垆。妆点春郊景象。
江儿水
作者：屠隆
朝代：明
体裁：曲

烟水千层碧。云山一带苍。忘机的野鸟閒来往。好风吹去芦花舫。娟娟月照在渔竿上。物外年光。别是一般情况。
江儿水
作者：屠隆
朝代：明
体裁：曲

神：玉镜人归峤。秦楼女嫁萧。仙家种玉蓝田好。金屏牵线红丝巧。桃花引入天台妙。劝你不须推调。成就一夕云翘。须仗五百年前月老。
江儿水
作者：屠隆
朝代：明
体裁：曲

贴小旦：顷刻添离绪。低头掩泪痕。无端饶舌把阇黎恨。花言暗地里将人引。渔翁钓罢金钩褪。骨肉如何投奔。合：悔去寻春。须信欢为祸本。
江北谣
作者：屠隆
朝代：明
体裁：乐府曲辞

千钱与唱歌，百钱与卖酒。本是青州人，家住黄河口。
江南谣
作者：屠隆
朝代：明
体裁：乐府曲辞

日落晚天碧，潮来江水浑。渔灯枫叶下，不觉到柴门。
江头金桂
作者：屠隆
朝代：明
体裁：曲

小贴：报一幅云笺乍展。早已向遥天灭雾烟。他则怕有人物色。转生留恋。因此行踪更远。贴小旦：虽则是访佛求仙。别离乡县。也须念的亲骨肉。直恁大飘然。又不知东游海山西阆苑。枉临风哀怨。枉临风哀怨。龙须席捲。和那雁柱筝寒。好一似藕断丝难断。万里关河一线牵。
江头金桂
作者：屠隆
朝代：明
体裁：曲

才喜得天边鱼雁。又谁知冥鸿竟杳然。只待檀波六度。广种悲田。断恩情骨肉缘。隔万水千山。行行更远。赠别时有绣囊珍宝。教你紧带身边。又谁知你不留一钱。料饥寒难免。料饥寒难免。凄凉怎遣。谩忧煎。你本是相府貂蝉客。怎做得沿门托钵禅。
汪长文芰荷亭歌同吴茂倩董阳明叶虞叔
作者：屠隆
朝代：明
体裁：古风

山家楼阁沿溪入，复道层阶上千级。青崖寒嵌丹房深，栖鹘巢鹰手可拾。夜卧不知云雾多，朝来但见衣裳湿。排空一步一崔嵬，陡然绝顶孤亭开。金沙细涌花源出，玉蝀横穿树杪来。亭前日午桐阴堕，解衣烹茗焚香坐。山花蹢躅红半残，野谷筼筜绿万个。溅溅响水到池平，池上田田荷芰生。斜光冷浸玻瓈阔，倒影晴窥须发明。一时同游总廖廓，玄超名理兼清谑。腥风挟雨闻虎罴，绝磴将雏下猿玃。谈宜松外麈尾悬，棋爱花间子声落。此时散发梦羲皇，世界不知何处著。布袍方冠意萧野，主人恐是避秦者。樊榭人归霞自青，葛玄沙冷泉犹赭。旧是仙都好卜邻，把杯共酌松杉下。与尔将营采药乎，为余先种桃花也。
沈醉东风
作者：屠隆
朝代：明
体裁：曲

作氛霾将乾坤暗罩。五里雾你待学张超。俺胸中气星辰耀。手中刀将日月挑。只一晃早见青天如扫。堪笑你鬼妆乔。弄甚圈套。只怕伎俩穷时。手脚儿露了。
沈醉东风
作者：屠隆
朝代：明
体裁：曲

感吾皇尚思遗老。使微臣不胜悲悼。一自远游遨。做撒手冥鸿去。杖履久无消耗。臣走天涯遍寻海岛。咫尺间奈三山路遥。
沛县登歌风台吊汉高祖
作者：屠隆
朝代：明

彭城沛邑汉帝宫，山川峭拔风土雄。三月驱车犹烈风，高天卷沙白日蒙。牛羊散野城郭空，我来不见隆准公，但见平原草绿寒花红。隆准公，英雄哉！亭长去，帝王来。去时萧萧提一剑，来时千骑万乘驱云雷。椎牛置酒燕汤沐，黄屋左纛虹霓开。前殿歌风气逾猛，后宫击筑声复哀。百官欢呼父老醉，酒酣日落登高台。当时王气收，豪杰霍然起。他人裂土握重兵，公也苍皇奔迫不得止。须臾剑光奋，义旗指，函谷一破子婴死。鸿门不能惊，巴蜀不能喜。黄石为之用，白帝当之靡，韩彭如狙项如豕。往来大业五载耳，世上英雄有如此。吁嗟乎！咸阳宫殿空苍烟，彭城故都无墓田。神州赤县掌上悬，公也归来奏管弦。管弦欢娱欢不足，急雨飘风一何速。沛上山河已非汉，邑中父老死相续。故宫曾无片瓦覆，藤萝倒挂野人屋，歌风之碑烟霜磨灭不可读。遥望芒石易，郁乎高丘，青天不动黄河流。大雪垂垂幕其上，龙蛇虎豹纷蚩尤。千秋万岁后，魂气当来游。
沛县登歌风台吊汉高祖
作者：屠隆
朝代：明
体裁：古风

彭城沛邑汉帝宫，山川峭拔风土雄。三月驱车犹烈风，高天捲沙白日蒙。牛羊散野城郭空，我来不见隆准公，但见平原草绿寒花红。隆准公，英雄哉，亭长去，帝王来。去时萧萧提一剑，来时千骑万乘驱云雷。椎牛置酒燕汤沐，黄屋左纛虹霓开。前殿歌风气逾猛，后宫击筑声复哀。百官欢呼父老醉，酒酣日落登高台。当时王气收，豪杰霍然起。他人裂土握重兵，公也仓皇奔迫不得止。须臾剑光奋，义旗指，函谷一破子婴死。鸿门不能惊，巴蜀不能喜。黄石为之用，白帝当之靡。韩彭如狙项如豕，往来大业五载耳，世上英雄有如此。吁嗟乎咸阳宫殿空苍烟，彭城故都无墓田。神州赤县掌上悬，公也归来奏管弦。管弦欢娱欢不足，急雨飘风一何速。沛上山河巳非汉，邑中父老死相续。故宫曾无片瓦覆，藤萝倒挂野人屋。歌风之碑，烟霞磨灭不可读。遥望芒砀，郁乎高丘，青天不动黄河流。大云垂垂幕其上，龙蛇虎豹纷蚩尤。千秋万岁后，魂气当来游。
油葫芦
作者：屠隆
朝代：明
体裁：曲

外：只道是富贵黄金铸得牢。又谁知一旦抛。须臾少壮成衰老。身子里紫绶虽堪贵。头儿上白发不曾饶。悲来有今夜。运去没明朝。恩情那得恋。歌舞为谁娇。容华谢桃李。憔悴掩蓬蒿。恨无情抔土。断送几英豪。今古价有谁逃。
油葫芦
作者：屠隆
朝代：明
体裁：曲

外：听说英雄同调者。猛回头。暗自嗟。俺也曾闹天门惊虎豹。受波查。喝一声。震丰隆大地雷霆哑。掂一脚踢昆崙斗杓。星河泻。轻七尺风尘里。秉丹心。恩主家。且寂寂埋光。谁待要图王霸。今日里。逞威风。仗镆铘。
油葫芦
作者：屠隆
朝代：明
体裁：曲

泉路茫茫镇惨悽。何曾分昼夜。那里辨东西。从前作过自知亏。平生冤债都来至。怎能逃光明业镜台。怎出得检校功曹吏。只道是磨烧千样形骸毁。却怎知黑风一阵又吹回。
油葫芦
作者：屠隆
朝代：明
体裁：曲

贴小旦：人归日门庭未改。径荒凉菊松犹在。辽阳何必经千载。好相守佛日香台。
沽美酒
作者：屠隆
朝代：明
体裁：曲

白杨根。玉骨穿。黄鼠穴。粉香残。一样凄风伴冷烟。分甚么丑和妍。总不辨西施郑旦。领春光道傍语燕。悲夜月冢上啼鹃。蔓野草依稀翠钿。积荒台犹疑罗荐。盼芳魂。落那边。笑痴人尚牵。时时的双弹泪眼。
沽美酒
作者：屠隆
朝代：明
体裁：曲

绣宫罗。没半缣。制凌波。五色鲜。却与佳人脚下穿。行一步可人怜。相趁着雕舆翠辇。印香尘浅笼花毯。踏瑶阶低覆金莲。半霎时凤头帮绽。半霎时马嵬香散。觅凌波。洛浦寒。去风流不还。刚断送红罗一片。
沽美酒
作者：屠隆
朝代：明
体裁：曲

美容华。秀可餐。工歌舞。若为妍。无价明珠掌上看。施义髻。贴花钿。有多少乔妆假扮逞欢乐。岂知忧患娱朝暮。不问流年。那管精枯髓乾。下场头酒阑人散。好风光片饷间。你不信吾言。只看那玉环飞燕。
沽美酒
作者：屠隆
朝代：明
体裁：曲

踹芒鞋走道旁。提托钵乞斋粮。谁识当今侯与王。虽然侯与王。浑不是旧行藏。旧行藏。改却僧伽样。潮汐有晨昏消长。乌兔有东西来往。我呵从此永辞画堂。远离故乡。要归来除非是拥幡幢在莲花座儿上。
沽美酒带太平令
作者：屠隆
朝代：明
体裁：曲

众合：五云车。灵旗导。七宝宫。鸾舆到。回思尘世真堪悼。岁月流。容颜槁。且别去玉京瑶岛。怎当得风露寒宵。早则求长生大道。但转盼月华西了。恁呵。休等到银蟾没夜。金乌向晓。呀。再来游。只怕天汉无桥。
沽美酒带太平令
作者：屠隆
朝代：明
体裁：曲

看蜀道蚕丛路赊。妖气暗三巴。大汉天师曾殄绝。今日还猖獗。抖撒起冲冠怒发。用得着旧时侠烈。指顾间把魔军抺摋。不霎时将高人救拔。忙发疾发。若是稍迟些。那重围怎生得撤。
泣颜回
作者：屠隆
朝代：明
体裁：曲

南陌遇神仙。使王孙意惹情牵。舞裙歌扇。忍凄凉断送芳年。金钗翠钿。论豪家富贵谁不羡。莫空辜秋月春花。好追欢暮管朝弦。
泣颜回
作者：屠隆
朝代：明
体裁：曲

芙蓉为面柳为眉。早红轮滚滚。青镜丝丝。暗消风韵减香肌。鹤发鸡皮。几人老丑。又有那綵云易散琉璃脆。被人骂香粉骷髅。端的是朱颜易委。
泣颜回
作者：屠隆
朝代：明
体裁：曲

诸事不须题。只在菱花镜里。新妆时样便待要描写他的邢姬太美。尹夫人便双眼低垂泪。爱单衫花映青郊。弄轻纨月满秋闺。
泣颜回
作者：屠隆
朝代：明
体裁：曲

贴小旦：罗敷守志在郊园。使君有妇休问桑间。红销翠减。卸铅华寂寞枯禅。空门种莲。肯当歌又逐桃花扇。况豪家不少红妆。又何须老去朱颜。
浆水令
作者：屠隆
朝代：明
体裁：曲

众唱：吹大螺法音流广。击大鼓六合飘扬。阎浮从此悟无常。呼吸之间地府天堂。断迷习。消尘障。弥陁本性原无恙。看三圣。看三圣金容瑞相。亲接引。亲接引径往西方。
浆水令
作者：屠隆
朝代：明
体裁：曲

众：奉天符勘明奸杞。共回朝奏申公事。瑶空日晚月痕微。箫声袅袅。幡影垂垂。诗如织。才何绮。明朝应制还嘉丽。龙墀下。龙墀下千官旧侣。鸾笺扫。鸾笺扫百幅新词。
浆水令
作者：屠隆
朝代：明
体裁：曲

臣稽首谢恩丹徼。臣稽首拜还紫诰。望君王宽容宠包。犯雷霆神魂战摇。天恩定拟捐躯报。也有时朝端环佩。塞上弓刀。年犹少。气未消。他年七尺轻于草。又何辞。又何辞碎涂肝脑。千万岁。千万岁颂德唐尧。
浪淘沙
作者：屠隆
朝代：明
体裁：曲

末上：洞口碧桃花。枣大如瓜。石梁仙鼠白于鸦。要得青鸾云里跨。一粒丹砂。
浪淘沙
作者：屠隆
朝代：明
体裁：曲

生上：只履踏天涯。西去谁家。回头不恋旧繁华。白马青牛看并驾。觉路无差。
浪淘沙
作者：屠隆
朝代：明
体裁：曲

贴扮黄妙琼净扮吕翁外上：说法坠天花。宝积楞伽。言言妙义是摩他。悟得青莲生足下。弹指恒沙。
润州怀古
作者：屠隆
朝代：明
体裁：七言律诗

潮满空濠集暮樯，雁冲寒树下回塘。清霜画戟新屯垒，碧血妖燐古战场。地肺三茅通白下，江心一苇限朱方。山川无恙英灵尽，读罢残碑又夕阳。
混江龙
作者：屠隆
朝代：明
体裁：曲

你道是王侯位高。千年胙土锡分茅。真个是堂迎珠履。户拥旌旄。帐下义儿悬玉带。襁中孺子插金貂。响一派袅袅遏云璈。列两行楚楚如花貌。受用的昼添桂酿。夜续兰膏。
混江龙
作者：屠隆
朝代：明
体裁：曲

探丸走马。五陵年少尽闻咱。斩头颅报怨都城。把砗磲使酒侯家。赤闪闪神骝驰电甲。白泠泠七首泣霜花。恨不得西征突厥。东荡勾骊。名姓儿送入在麒麟画。按不定雄心磊块。销不尽侠骨槎枒。
清江引
作者：屠隆
朝代：明
体裁：曲

仙人道术真玄妙。剖破虚空窍。金丹亦易成。天路非难到。愿得似姮娥长不老。小生：仙游喜得谱霓裳。小旦：高处琼楼夜转凉。生：回首虹桥随步灭。合依然银海路茫茫。
清江引
作者：屠隆
朝代：明
体裁：曲

合：今朝握手江湖上。劝蚤晚抛尘网。朱颜暗里销。白发愁中长。你看今古英雄俱宿莽。
清江引
作者：屠隆
朝代：明
体裁：曲

大燕皇帝真潇洒。开宴朝初罢。佳人碧玉钗。美酒黄金斝。只可恨母夜叉来倒了蒲萄架。
清江引
作者：屠隆
朝代：明
体裁：曲

末：茫茫百丈红尘道。争似我仙家好。胸中膏火煎。镜里容颜槁。你看古冢累累尽荒草并下。
清江引
作者：屠隆
朝代：明
体裁：曲

殿中作乐真堪耍灾祸从天下。你落我一门牙我赏你千刀剐。也只恐早晚间剐人轮到我。
清江引
作者：屠隆
朝代：明
体裁：曲

阎净世人真苦恼。争似我西天好。贫迷衣领珠。贼劫吾家宝。怕你失却人身何处讨。
清江裂石·西湖
作者：屠隆
朝代：明

淼淼重湖背郭斜，永日坐蒹葭。四面山青不断，楼阁外、乱水明霞。有画船锦缆载词客，金翘杂佩，强半挟吴娃。水穷处、长林古寺，夏木绿阴遮。回首望空明，白鸥隐隐飞来，带一片轻沙。把酒问西湖，今来古往，都不管兴亡、旧恨年华。且与君、棹扁舟，听取哀弦急筑，散发弄荷花。
渔家傲
作者：屠隆
朝代：明
体裁：曲

人去后。日向凄凉度岁华。萧萧的华屋空存。金钗无些。荏苒相门风光换。旧时王谢。自从那夫婿之京。一家儿飘梗路花。也都教粉褪香残。香残来空自嗟。
游仙二首
作者：屠隆
朝代：明

青兕斑麟列两行，仙人彩笔染炉香。清都那有闲文字，劫运书成隶九皇。一緉芒鞋四海忙，何如回首觅灵光。为言鹿苑无生诀，即是龙宫不死方。
游仙二首·其一
作者：屠隆
朝代：明

青兕斑麟列两行，仙人彩笔染炉香。清都那有闲文字，劫运书成隶九皇。
游仙二首·其二
作者：屠隆
朝代：明

一緉芒鞋四海忙，何如回首觅灵光。为言鹿苑无生诀，即是龙宫不死方。
游淀山湖
作者：屠隆
朝代：明
体裁：五言律诗

扁舟凌紫氛，萧洒绝人群。浦暗遥吞树，湖空不碍云。浪推沙鸟出，风挟寺钟闻。故有沧洲癖，徘徊眷夕曛。
游补陀·其一
作者：屠隆
朝代：明
体裁：七言律诗

兰若孤悬大海中，山根四面插蛟宫。浪推旭日排天出，风静凉蟾照影空。异鸟声和仙乐细，灵鳌背闪佛灯红。神洲别有三摩地，况与蓬莱咫尺通。
游补陀·其三
作者：屠隆
朝代：明
体裁：七言律诗

冻巢时有鹤来归，舟楫虽多鸡犬稀。绛月夜侵龙女袜，碧云秋冷梵僧衣。秖因海浪兼天远，转觉香台与世违。尘土劫灰都不到，莲花开放是禅机。
游补陀·其二
作者：屠隆
朝代：明
体裁：七言律诗

不断潮音响石淙，苍崖陡绝杖孤筇。天浮岛屿云帆乱，殿压鼋鼍雪浪舂。曾共鸟窠参了义，还依龙藏讨元宗。日斜空水澄如镜，微有泠风送暮钟。
游补陀赠素明上人
作者：屠隆
朝代：明
体裁：五言律诗

一苇渡娑竭，栖迟梅岭岑。相依许元度，再来支道林。独往丘中寂，双跏石上深。潮音明月夜，虚白印禅心。
湖上曲二首
作者：屠隆
朝代：明

湖边曾记踏花行，谡谡风篁十里声。绿水青莲人载酒，绛楼红板伎吹笙。夜泊湖头自唱歌，芦花月白水禽多。芙蓉独抱清霜老，一片寒香摇素波。
湖上曲二首·其一
作者：屠隆
朝代：明

湖边曾记踏花行，谡谡风篁十里声。绿水青莲人载酒，绛楼红板伎吹笙。
湖上曲二首·其二
作者：屠隆
朝代：明

夜泊湖头自唱歌，芦花月白水禽多。芙蓉独抱清霜老，一片寒香摇素波。
湖上烟雨楼
作者：屠隆
朝代：明
体裁：七言律诗

朱栏远近万家连，下眺通衢上接天。傍郭酒船邀落日，满湖渔火乱疏烟。僧参水观堪成佛，客借楼居即是仙。坐到夜分人籁息，寒沙孤月大帆前。
滚绣球
作者：屠隆
朝代：明
体裁：曲

三灵降祸殃。万姓当灾障。健儿们都送在边疆上。天遣恶魔王。煽动刀鎗。东平难酿宫闱。太尉祸起萧墙。蹂践得神京板荡。两番儿捲旌旗血战沙场。无端壮士刀头丧。多少英雄剑下亡。说起悲伤。
滚绣球
作者：屠隆
朝代：明
体裁：曲

你看魔军四散逃。旌旗满路抛。血淋漓髑髅犹跳。声惨切新鬼号咷。委尸骸藉道旁。折肝肠涂野草。俺鼓笳连凯歌正闹。流矢疾捷骑飞跑。宣九天绛霄金阙号。代三宝神将药叉劳。委实雄枭。
滚绣球
作者：屠隆
朝代：明
体裁：曲

陇西宿将强。河北军容壮。杀得那朱泚军投戈弃仗。百忙里拥妃嫔奔走仓皇。旌旗晓色昏。欃枪夜无光。似龙虎追来飞将。明日里军败身亡。只可怜宫闱粉黛捐荒野。文武衣冠委道旁。暮雨斜阳。
滚遍
作者：屠隆
朝代：明
体裁：曲

众姬：绣闼雕楹。雪色灯光相并。只听得城上谯楼。角声呜呜。初报严更。主人分付。舞衫休冷。歌喉重整。合：华堂添许多风景。华堂添许多风景。
滚遍
作者：屠隆
朝代：明
体裁：曲

娇痴不醒。女触金屏。台上银缸半暝。指末科：道人倦枕蕊珠经。道人倦枕蕊珠经。纵有青鸾跨未成合前。
滚遍
作者：屠隆
朝代：明
体裁：曲

银蟾耿耿。素手亭亭。一片寒香疏影。夜深何处落梅声。夜深何处落梅声。江上飘来铁笛横合前。
滚遍
作者：屠隆
朝代：明
体裁：曲

雪销残岭。雁度寒汀。鸳瓦栖乌不定。指外科：山僧布衲冷如冰。山僧布衲冷如冰。宿火琉璃映胆瓶合前。
满庭芳
作者：屠隆
朝代：明
体裁：曲

洒落天才。昂藏侠骨。风流千古青莲。万金到手。一日散如烟。许氏清虚慕道。与夫君同隶神仙。官供奉淋漓诗酒。傲睨至尊前。名花邀綵笔。遭谗去国。湖海飘然。正遇永王构逆。抗节迍邅。豪士挺身救难。赖汾阳叩阙陈冤。金鸡赦。还乡复爵。夫妇得重圆。
满庭芳
作者：屠隆
朝代：明
体裁：曲

生扮木清泰旦扮卫德棻贴扮郭倩香小旦扮贾凌波生冕服上：胡马南来。翠华西幸。衣冠尽染腥膻。手提一剑。长啸靖烽烟。赢得金书铁券。玉�珑冠珥貂蝉。陈歌舞。钿钗绣袄。行乐且当年。
满江红
作者：屠隆
朝代：明
体裁：曲

生绯袍皂冠幢盖上：觉路界金绳。仙乐引珠幢宝珞。喜水痕霜降。天根木落。外末金烂袈裟上：佛印换他金印贵。云台岂似香台乐。合：叹英雄大梦几千场。今方觉。
滴溜子
作者：屠隆
朝代：明
体裁：曲

众：秋色好秋色好。澹远山似沐。佳人好。佳人好溜脸波可掬鼎沸笙歌相逐新度凉州声遏云。又酿蒲萄熟。风露瑶台。莫管肌生银粟。
滴溜子
作者：屠隆
朝代：明
体裁：曲

众：风日好。风日好共成胜游。人生里。人生里欢娱不久。名姓史书尽有。现前未老身。频开笑口。不挂无端世上忧。
滴溜子
作者：屠隆
朝代：明
体裁：曲

感吾皇。感吾皇天恩高广。救逋囚。救逋囚全躯烟瘴。又颁老臣嘉贶。宝玉与大弓。玺书褒奖。愿万岁千秋。圣寿未央。
潞河晚泊
作者：屠隆
朝代：明
体裁：五言律诗

回浦落帆尽，长堤带郭斜。暮烟平吐树，春雨薄沈沙。白艇藏渔市，黄茅覆酒家。一瓢云水外，不复问年华。
潞河晚泊
作者：屠隆
朝代：明

回浦落帆尽，长堤带郭斜。暮烟平吐树，春雨薄沉沙。白艇藏渔市，黄茅覆酒家。一瓢云水外，不复问年华。
点绛唇
作者：屠隆
朝代：明
体裁：曲

外小外：四海无家。半生豪侠心粗大。谁敢拦遮。提一剑。行天下。
点绛唇
作者：屠隆
朝代：明
体裁：曲

末扮黄门官上：漏尽铜龙。晨光初动祥云拥。天乐鸣空。风袅炉香送。
煞尾
作者：屠隆
朝代：明
体裁：曲

世人还未明。如今我已知。若要世人似我能追悔。除非是一旦无常到这里。
煞尾
作者：屠隆
朝代：明
体裁：曲

山围古战场。月黑元戎帐。连营的空倚着龙首为屏障。木将军策一道流星铁鞭儿响。
煞尾
作者：屠隆
朝代：明
体裁：曲

白冤状。甚明傥。皇情不鉴亮。免冠俯伏介：臣情愿让王爵。辞恩赏。赎无辜。免罪殃。伏遇天日重光大。宽法网。赦遐荒。忍使万国咸新。一夫罹枉。
煞尾
作者：屠隆
朝代：明
体裁：曲

终夜怪已消。东方天渐明。云开依旧是晴和景。想著我师尊。团瓢儿上在那里瞑。
燕京即事
作者：屠隆
朝代：明

玉貌花骢两斗辉，香风如水泛红衣。燕姬少小能骑马，笑指金鞭踏月归。
燕姬堕马
作者：屠隆
朝代：明

美人绰约万花西，宝马横翻碧玉蹄。总是身轻如燕子，落来罗袜不沾泥。
牧羊关
作者：屠隆
朝代：明
体裁：曲

生：怎知道。欢过后。愁还到。福穷时。祸所招。一霎时送将来罗网难逃。陪伴他虎穴龙巢。掇赚我羊肠鸟道。怕的是龟亡还为壳。愁则愁翠死却因毛。走入在是非场。终朝有。进一步风波平地高。
玉交枝
作者：屠隆
朝代：明
体裁：曲

孤身前进。怎生禁凄凉路贫。把雄赀钜万都抛尽。一家陌上遗尘。旦停针拭泪科：衣间宝珠妾自纫。眼中红泪如线滚合前生。
玉交枝
作者：屠隆
朝代：明
体裁：曲

小生：云冠鹤氅。是天人偶来下方。双成萼绿云中降。影蹁跹并侍西王。不将脂粉污澹妆。天然丰韵非凡相。更羡他容端貌庄。更敬他人柔意良。
玉交枝
作者：屠隆
朝代：明
体裁：曲

小生：烟姿霞韵。也应知生来往因。把金章紫绶看尘坌。霎时剖爱分恩。如今叔卿行采真。他年度世难寻问。
玉交枝
作者：屠隆
朝代：明
体裁：曲

弦歌厌听久相思。君王至诚。岂无粉黛娱衰景。料不忘海誓山盟。玉京仙馆虽注名金屏旧约还重订。藕丝牵。今生正萦。葛藤缠。来生不定末。
玉交枝
作者：屠隆
朝代：明
体裁：曲

旦：君王心爱。要张罗冥鸿下来。十年流落栖江海。忍教宝剑沈埋。豫章此时收异材。丰城此日生光彩合前。
玉交枝
作者：屠隆
朝代：明
体裁：曲

生：玺书远赉。遇明主搜求草莱。北山此日惊松桂。还令猿鹤疑猜。布衣那有经济才。怕朝绅难改疏狂态。合：怎忍撇青萝紫苔。怎忍别朝霞暮霭。
玉交枝
作者：屠隆
朝代：明
体裁：曲

神：于飞堪效。雨云期休辞暮朝。念奴亦是连城宝。一宵儿千金怎消。已来河畔鹊填桥。空归洞口花相笑。谐凤侣寒更正寥。怕鸡叫房栊清晓。
玉交枝
作者：屠隆
朝代：明
体裁：曲

西方奇品。看昙花婆娑映人。一枝手插留幡信。愿东皇暗长灵根。从知百花皆有神。况兼诸佛来相印合前生。
玉交枝
作者：屠隆
朝代：明
体裁：曲

贴小旦：心中暗忖。盼天涯已在脚跟。佳人薄命应先陨。从兹眉黛羞匀。君今脱身归白云。妾宁易主调红粉。合：最可怜生前永分。最可怜别后断魂。
玉女摇仙佩
作者：屠隆
朝代：明
体裁：曲

末上：千秋壮气。一点灵台。蹭蹬风云世路。贝叶香庐。桃花仙坞。急办英雄退步。妆阁陈歌舞。叹风流一往。都无深趣。请细看璚宫绣户。尽属衰草寒烟荒土。何物最伤情。墓上牛羊。天边乌兔。追省楚宫掩袖。汉殿裁纨。总是蛾眉生妒。烧却彩毫。鲍郎才尽。何事又拈绮语。身在清虚府。须不是当日雕龙绣虎。试娓娓光明慧月。廉纤法雨。涅槃甘露。人应悟。别开一种金函部。
玉山颓
作者：屠隆
朝代：明
体裁：曲

修行径路。论娑婆烦嚣满衢。羡西方明镜离尘。怕东土青莲染污。圣师高座。指前途化城宝所。一往无回步。莫踌蹰。恒沙西去乐何如。
玉山颓
作者：屠隆
朝代：明
体裁：曲

旦贴小旦上：天青日朗。看朱户花阴过墙。踏青苔软印鞋跟。落红多薰染衣香。城隅薄暮。转闹马蹄车鞅。归路横塘上。绿微茫。水晴沙煖映垂杨。
玉山颓
作者：屠隆
朝代：明
体裁：曲

禅兼净土。两修持应无错途。论生时非佛非凡。究真诠即心即土。资粮傥具。一弹指花开立悟。万劫消诸苦。莫趑趄。幡幢天乐只须臾。
玉山颓
作者：屠隆
朝代：明
体裁：曲

胡尘乍警。整大驾仓皇出城。噪军声白羽争喧。掩啼痕红袖俄倾。香残玉碎。罗袜飘沈。峻岭古道风烟冷。草花平。啼鹃夜夜月华明。
玉胞肚
作者：屠隆
朝代：明
体裁：曲

丑：阴谋秘计。祸临门萧郎怎知那关真君呵。。纵拿云只手从空。料通天罗网难提。来朝一纸叩丹墀。教他七尺云亡九族危。
玉胞肚
作者：屠隆
朝代：明
体裁：曲

小生：雕舆翠帐。大家儿如何素妆。细看他道骨仙姿。时露些艳态娇庞。吾心暗想。府中粉黛列成行。那得花间二女郎下。
玉胞肚
作者：屠隆
朝代：明
体裁：曲

旦：君怀磊块。笑伦戎公然守财。济燃眉功德应深。散缠头怀抱聊开。扬州骑鹤有时来。何必腰间万贯回。
玉胞肚
作者：屠隆
朝代：明
体裁：曲

珠沈玉碎。怕漏春光梅英柳丝。偶然间来叩房栊。怎知他误蹈危机。韶颜稚齿送蛾眉。血污游魂何处归。
玉胞肚
作者：屠隆
朝代：明
体裁：曲

生：生平慷慨。散千金难期复来。念翳桑宣子能怜。叹王孙漂母犹哀。因贪绿蚁向歌台。又费青蚨佐酒杯。
玉芙容
作者：屠隆
朝代：明
体裁：曲

众：轻烟幕尚方。暖日浮仙仗。贺太平帝王欣赏花王。佳人貌比双成样。才子胸盘五色肠合前。
玉芙容
作者：屠隆
朝代：明
体裁：曲

生：仙宫宝嵌妆。帝释珠交网。羡红云让态。绛月输香。彩幡护景春无恙。瑞蜡留欢夜未央。合：停歌唱。觅词人。醉乡沉沉里。摩娑双眼扫琳琅。
玉芙蓉
作者：屠隆
朝代：明
体裁：曲

外：罡风两鬓颾。灏气双胪耀。耳氤氲忽吹一派笙箫。罘罳玉宇琼香罩。羃历金床宝扇高。尘不到。信清虚穹昊。咫尺间看群灵来往拥云璈。
玉芙蓉
作者：屠隆
朝代：明
体裁：曲

末生：丹幢婇女飘。绛节芝童导。蓦然来殿前香案清曹。琅书宝字祥光绕。玉版幖缃秘检韬。谁能道。信清都玄奥。天榜中问班行何处列吾曹。
玉芙蓉
作者：屠隆
朝代：明
体裁：曲

清时拟凤麟。绝世称豪俊。际明主。正好匡时补衮。疏陈斧扆千秋训。文洒笺毫五色云。合：斟佳酝且深杯满引。醉倚营门。高歌击剑动星辰。
玉芙蓉
作者：屠隆
朝代：明
体裁：曲

生：当今一虎臣。手绾元戎印。专征讨。长驱力扫妖氛。龙旗忽闪威名振。麟阁今标图画新合前生。
玉莺儿
作者：屠隆
朝代：明
体裁：曲

外小外：真凌霄汉。似华阳东门挂冠。授丹书早晚驱鸡。与夫人同学骖鸾。木羊上天。茆龙着鞭。许家拔宅成仙眷合前。
玉莺儿
作者：屠隆
朝代：明
体裁：曲

生：名山不远。访仙踪烟霞宿缘。念卑人已服霞衣。我荆妻亦顶星冠。山空醮筵。天高斗坛。久无瑶瑟湘灵怨。合：喜飘然。风尘满目。知不到松关。
琐窗郎
作者：屠隆
朝代：明
体裁：曲

丑：你英雄盖世无前。骨相贵不可言。身通宫掖。手握兵权。倘一朝大举。谁能留难。合：管教他六飞狼狈百寮窜。拥皇屋。登宝殿。
琐窗郎
作者：屠隆
朝代：明
体裁：曲

净：论荒淫主上衰年。狐鼠辈窃弄权。贤王有志。出震承乾。愿驰驱鞭凳。助凌霄汉合前。
琥珀猫儿坠
作者：屠隆
朝代：明
体裁：曲

小旦：庄严七宝。木槵对军持。同向蒲团礼六时。跏趺未惯整霞衣。休疑。死抱芙蓉。冷落荒陂。
琥珀猫儿坠
作者：屠隆
朝代：明
体裁：曲

小生：香残日晚。明月伴琉璃。一卷楞严手自披。迦陵啼过竹林西。堪悲。寂寞庞家。尽向菩提。
琥珀猫儿坠
作者：屠隆
朝代：明
体裁：曲

旦：锦心绣口。下笔太淋漓。才子风流世所稀时来应作帝王师合前。
琥珀猫儿坠
作者：屠隆
朝代：明
体裁：曲

生：素书黄石。进履圯桥时。谢傅东山雅自期。白云明月是心知。合：栖迟洞口。春深几度蔷薇。
瑞鹤仙
作者：屠隆
朝代：明
体裁：曲

外带将卒上：青史铮铮者。论英雄义烈。真倾夷夏。炎精欲灰也。待只手风云。双擎日月。古今正气不消磨。列名天阙。只灵台一点。皈依三宝。莲花座下。
甘州歌
作者：屠隆
朝代：明
体裁：曲

众：波声吼似雷。想几番成败。桑田沧海。朱颜委谢。早镜中素发毰毸。百年阳九难逃算。一粒神丹可脱胎。凌歊地。绝点埃。清虚东土说蓬莱。超生死。免劫灾。恒沙西去有莲台。
甘州歌
作者：屠隆
朝代：明
体裁：曲

外：茫茫银海。走洪波一带。远抱丹台。金堂玉室。缭绕赪霞苍霭。月痕斜控琼帘捲。水色虚含绣户开。合：行迷处。路转回。中峰忽起更崔嵬。长松下。古洞隈。为怜疏影立徘徊。
甘州歌
作者：屠隆
朝代：明
体裁：曲

末：清都曾住来。叹红尘一别。俄惊千载。喜君重到。雕窗无恙瑶阶。新开觉路今才识。旧长灵根不用栽。合：餐桃实。饮露杯。三偷方朔谢仙材。金棺葬。玉柙埋。怜他白骨尽寒灰。
甘州歌
作者：屠隆
朝代：明
体裁：曲

生：峰峦碧水洄。似新磨明镜。倒窥青黛。绛桃花外。灵禽几个飞来。东华何事鸾骖候。南岳相邀鹤使催。合：青童送。桐柏陪。灵妃仙帔紫烟裁。鹅笙奏。龙�谐。人间弦管不须哀。
生查子
作者：屠隆
朝代：明
体裁：曲

书生愧请缨。大将膺分阃。燕然借勒铭。万古留雄镇。
生查子
作者：屠隆
朝代：明
体裁：曲

生：本待度迷津。谁料逢衰运。猛拚死魔军。谁肯轻降顺。
画眉序
作者：屠隆
朝代：明
体裁：曲

小旦：秋风响帘轴。金井梧飞候虫促。看雁寒筝柱。应弦商曲。钗钿冷髻亸青螺。罗縠映肤鲜红玉合前。
画眉序
作者：屠隆
朝代：明
体裁：曲

柳外系骅骝。一曲清歌一尊酒。喜妖童娇女。锦瑟箜篌。园林绕宛转银塘。亭榭嵌玲珑岩岫合前。
画眉序
作者：屠隆
朝代：明
体裁：曲

生：锡土列王侯。带砺山河圣恩厚。愿君王行乐。万岁千秋。瞻城阙薄暮言归。徵歌舞明朝还又合前齐上马科。
画眉序
作者：屠隆
朝代：明
体裁：曲

胜日好郊游。一带山川错如绣。看霞红楼阁。水绿汀洲。虹梁照缥渺仙都。鸳瓦映参差云构。合：丽人齐斗春风面。家家绣户帘钩。
画眉序
作者：屠隆
朝代：明
体裁：曲

贴小旦：含笑复含羞。无奈人来疾回首。尽频看约指。佯整搔头。雕鞍上暖日融和。香袜里汗衫湿透合前。
画眉序
作者：屠隆
朝代：明
体裁：曲

贴小旦：玉勒傍银彄。笑捉金鞭怯纤手。道莲生宝凳。别样风流。春山远黛色初匀。野水净縠痕微皱合前生。
画眉序
作者：屠隆
朝代：明
体裁：曲

金飙动华屋。西望骊山乱峰矗。渐潭澄秋水。露凉宵烛。倾玉碗紫泛香萸。媚绣户黄垂丛菊。合：殿庭喜遇登高会。爽气乍侵醽醁。
番卜算
作者：屠隆
朝代：明
体裁：曲

净扮安禄山将士从上：裂土控燕韩。部落连蕃汉。包藏逆节伏神奸。一举神州乱。
番卜算
作者：屠隆
朝代：明
体裁：曲

磐石贵宗安。灵派天潢远。高皇龙种骨非凡。岂肯终藩翰。
疏影
作者：屠隆
朝代：明
体裁：曲

蛾眉描就。试轻添粉黛。重整衫袖。紧扎弓弯。频揎绣带。又将金纽牢扣。合：石榴裙罩桃花马。生只怕宝钗欲溜。请看柳媚花娇。正是寻春时候。
登敬亭怀李太白
作者：屠隆
朝代：明
体裁：七言律诗

青岩合沓见垂藤，两腋天风快一登。牛背似分平野阔，马蹄都入乱云层。朱花的的寒迎客，黄叶萧萧晚映僧。千载谪仙呼不起，至今綵笔尚凭陵。
登秦驻山望海歌
作者：屠隆
朝代：明
体裁：古风

高秋立马登秦驻，海风萧萧吹海树。极目遥天不可穷，赤县神州在何处。万马长驱巨浪来，千凫力抉浮云去。盘陀石上坐微茫，令我魂气四飞扬。闪闪金波腾若木，高高赤日挂扶桑。诸峰远近青螺矗，大者如拳小如粟。雷电砰鍧戏白龙，风云惨淡愁黄鹄。方丈蓬莱近可降，烟涛彷佛见云窗。瑶草琪花相荫翳，斑麟文豹何纷庞。红颜玉女褰珠箔，绿发金童拥绣幢。仰天把酒三叹息，安得此身生羽翼。谒罢东皇大帝君，石边宝瑟花间奕。龙旂翠盖照潺湲，闻道秦皇驻此山。苦无灵气通仙籍，空有雄心出大寰。三山福地寻难见，千古沙丘去不还。海神之鞭亦杳灭，鼋鼍之梁犹巀嵲。月色溟濛龙女珠，露华凄冷湘妃袜。山上荒祠被冕旒，老僧香火几春秋。古今英爽真潮汐，酒罢歌残海水流。
白鹤子
作者：屠隆
朝代：明
体裁：曲

俺只见漠漠寒烟迷紫塞。又只见猎猎阴风吼白杨。收不迭万众冤魂。磨不尽千秋灵爽。
皂罗袍
作者：屠隆
朝代：明
体裁：曲

净：天道神明无验。且身披绮绣。口餍肥甘。一轮车毂紫骝骖。两行花烛红妆艳。百年富贵。将人口钳。千秋史册。由他笔尖。死图珠玉还含殓。
皂罗袍
作者：屠隆
朝代：明
体裁：曲

莫怪心怀坑堑。奈触机太险。噆味还甜。刀头切玉未云铦。火光烧海方为焰。口中鼓舌。身诛族歼。手中摇笔。投荒吊炎。真卿晚景遭吾陷。
皂罗袍
作者：屠隆
朝代：明
体裁：曲

贴：君本玉堂妙选。怎教万里流落蛮烟。琉璃盏内酒如泉。珍珠帘外风如箭。他乡寒夜。凄凉可怜。新知乐事。相逢有缘。劝君暂把双眉展。
真如寺
作者：屠隆
朝代：明
体裁：五言律诗

山深入萧飒，僧老见醇庞。日月销金碧，松萝偃绣幢。乳泉寒汲井，宿雾白浮窗。一自脩禅观，雄心日转降。
短拍
作者：屠隆
朝代：明
体裁：曲

众：佛印昙花。佛印昙花。仙踪函记。云游消息真奇。抉瞖有金錍。又降灵官剑佩。定不是偶然来至。此去西参耆崛。归来日已證摩尼。
短歌
作者：屠隆
朝代：明
体裁：四言诗

乔木多阴，旷士多怀。忧来无端，西风鸣哀。无登高台，以望绝远。浮云纷驰，白日何短。晨登昆崙，以临具茨。四海虽广，不容须眉。太行可登，海水难测。裋褐行歌，若出金石。
石榴花
作者：屠隆
朝代：明
体裁：曲

丑：龙舆板荡。唐室正瞻乌。凭帝子。定皇都。手提精锐控江湖。慕高人助我驰驱。狂言抗吾。料应伊一命如朝露。说甚么汗简馨香。且先交血刃模糊。
石榴花
作者：屠隆
朝代：明
体裁：曲

天潢贵胄。何事逞狂图。忘帝室。搆胡奴。不思九庙展匡扶。怎猖獗自取诛锄。鸱张鬼呼。亮皇天不祐神灵怒。我怀忠久矢肝肠。肯从邪暂保头颅。
石榴花
作者：屠隆
朝代：明
体裁：曲

小旦：相携女伴。消遣艳阳天。刚数步。即家园。花红水绿映澄鲜。听幽禽芳树间关。啼声可怜。看蘼芜蓦动王孙怨。蝶蜂儿自领春风。送年光谁伴韶颜。
石榴花
作者：屠隆
朝代：明
体裁：曲

贴：偷移莲步。片饷看名园。风日好。百花妍。青苔红药媚雕栏。暗垂杨横过楼前。含风袅烟。境全幽尽日无人见。泛胡麻难入渔郎。隐仙姝绝胜桃源。
破第二
作者：屠隆
朝代：明
体裁：曲

小外：金门侍臣李白遭诬枉。下浔阳诏狱。钩治永王逆党。臣知冤状。义激冲冠。代为稽颡。念陨雹飞霜。孤忠可亮。
破阵子
作者：屠隆
朝代：明
体裁：曲

矰弋冥鸿刷羽。箫韶丹凤仪庭。青藜照夜思刘向。綵笔凌云羡马卿。何妨降辇迎。
破齐阵
作者：屠隆
朝代：明
体裁：曲

生上：宝剑秋呼风雨。綵毫夜饮虹霓。名擅雕龙。诗成倚马。清思裁云剪水。未抒天外冥鸿翅。且养山中隐豹姿。男儿生自奇。
祝英台
作者：屠隆
朝代：明
体裁：曲

小生明皇上从宫女内侍小末高力士末李龟年上：日生香。花酿暖。春色许谁管。殿阁罘罳。芳树流莺换。小旦：好倩锦帐留春。华灯照夜。流水年光何短。
祝英台近
作者：屠隆
朝代：明
体裁：曲

黛痕销。啼颊损。往事不堪省。憔悴云鬟。羞践清都境。那更旧爱犹牵。新愁未遣关情处翠华西幸。
神仗儿
作者：屠隆
朝代：明
体裁：曲

小外：彤墀仙仗。彤墀仙仗。天门高敞。望日华金掌。一疏批鳞恭上陈谠论。保忠良。陈谠论。保忠良。
神仗儿
作者：屠隆
朝代：明
体裁：曲

才离宝所。才离宝所。来游东土。奉西方教主。超度阎浮善女。缥缈慈云。廉纤法雨。亲灌顶。洒醍醐。亲灌顶。洒醍醐。
神仗儿
作者：屠隆
朝代：明
体裁：曲

末即上：皇恩浩荡。皇恩浩荡。照临穷壤。况勋臣疏上。忠义情词。伉爽。颁曲赦。到浔阳。
神钩篇赠李子年
作者：屠隆
朝代：明
体裁：古风

吴人铸剑天下无，二子精灵双可呼。雷鸣电击势飞动，夜深妖血犹模糊。水犀十万压罗刹，光闪吴钩白如雪。提携在手鬼夜愁，横行东南摧越绝。仰抉浮云六合昏，俯斫海水蛟龙奔。李生才气有如此，无乃古铁之精魂。君不见荆卿匕首往不回，终作秦王柱下灰。子房偃蹇遇黄石，灭楚兴刘起三尺。古来英雄真不同，意气横天贯白虹。
秋夕登金山
作者：屠隆
朝代：明
体裁：七言律诗

楼台泽气写氤氲，万里空波荡夕曛。天地苍茫孤寺出，东南咫尺大江分。钟声夜渡秦淮月，树色寒生瓜步云。不用蓬莱望宫阙，吾将此地净埃氛。
秋日怀友人
作者：屠隆
朝代：明

寒站万户满，黄叶下空城。丛菊堪垂泪，江流不住声。病惟诗得意，贫觉酒多情。同是伤摇落，秋天日暮行。
窣地锦铛
作者：屠隆
朝代：明
体裁：曲

旦贴扮太上直殿仙官上：太清宫殿九霞高。玉佩群真绛节朝。天香浮动赤霜袍。一派仙音宝座遥。
竹庵住持补陀赋赠
作者：屠隆
朝代：明
体裁：七言律诗

侠气纵横汾晋间，忽然披衲掩松关。宫中亲赐朱衣出，海上遥赍丹诏还。佛土已收为上足，君恩更许住名山。玉毫光里如来现，十丈莲花雪浪湾。
竹枝词·其一
作者：屠隆
朝代：明
体裁：词

木槿编笆土筑墙，田家住在水中央。四月穿绵六月冷，门前夜夜稻花香。
竹枝词·其二
作者：屠隆
朝代：明
体裁：词

水仙爱种水仙花，一湾江水庙门斜。女冠夜送小姑出，四野无人好月华。
簇御林
作者：屠隆
朝代：明
体裁：曲

丹霞畔。碧水湄。访仙踪。拜女师。玉清金笥玄言秘。饵飞虹一粒堪遗世合前。
簇御林
作者：屠隆
朝代：明
体裁：曲

寻消息盼路岐。访松林傍竹扉。行踪多在清凉地。若相逢问取归来未。合：绕天涯。桃花源水。云树恐凄迷。
簇御林
作者：屠隆
朝代：明
体裁：曲

生：行宫废。帐殿移。御堤荒。烟草迷。江都丝管依然沸。傍朱楼。且取金樽醉。合：谩凄其。河桥明日分手各天涯。
簇御林
作者：屠隆
朝代：明
体裁：曲

骖玄鹤驾赤螭。杖为龙舟是杯。好风飒飒吹双耳。遣凡情不洒临岐泪合前。
粉蝶儿
作者：屠隆
朝代：明
体裁：曲

小生上：奕叶貂蝉。报国方当年少。看家传豹略龙韬。录忠勋。褒隐逸。闻道玺书将到。奈亲恩罔极。君恩难报。
粉蝶儿
作者：屠隆
朝代：明
体裁：曲

玉貌蛾眉。最苦是玉貌蛾眉。沾惹了宿生来那粉香油腻。爱穿着绣带罗衣。髻盘龙。钗舞凤。安排得脸红眉翠。乔妆些俊俏丰姿。要人说那娘行娇媚。
紫苏丸
作者：屠隆
朝代：明
体裁：曲

生上：三山半落青天外。挟仙游乘风差快。月明人语在瑶台。真是清凉界。
红线诗五首
作者：屠隆
朝代：明

结束戎装剑陆离，月华星彩共低垂。严城秋冷铜焦死，魂断三千外宅儿。龙文匕首髻乌蛮，一霎遥空响佩环。街鼓未休营卒卧，满身风露魏城还。直拂银河织女机，天风飒飒泛霞衣。手持北斗黄金合，千里关山度若飞。忽离琼筵下玉阶，湘裙低覆蹋云鞋。情知不是人间别，歌散香销十二钗。金银宫阙是侬家，暂插鸾钗拂鬓鸦。一逐孤云天外去，朱门空锁碧桃花。
红线诗五首
作者：屠隆
朝代：明

金银宫阙是侬家，蹔插鸾钗拂鬓鸦。
一逐孤云天外去，朱门空锁碧桃花。
红线诗五首·其一
作者：屠隆
朝代：明
体裁：七言绝句

结束戎妆剑陆离，月华星彩共低垂。严城秋冷铜蕉死，魂断三千外宅儿。
红线诗五首·其一
作者：屠隆
朝代：明

结束戎装剑陆离，月华星彩共低垂。严城秋冷铜焦死，魂断三千外宅儿。
红线诗五首·其三
作者：屠隆
朝代：明

直拂银河织女机，天风飒飒泛霞衣。手持北斗黄金合，千里关山度若飞。
红线诗五首·其二
作者：屠隆
朝代：明

龙文匕首髻乌蛮，一霎遥空响佩环。街鼓未休营卒卧，满身风露魏城还。
红线诗五首·其五
作者：屠隆
朝代：明

金银宫阙是侬家，暂插鸾钗拂鬓鸦。一逐孤云天外去，朱门空锁碧桃花。
红线诗五首·其四
作者：屠隆
朝代：明

忽离琼筵下玉阶，湘裙低覆蹋云鞋。情知不是人间别，歌散香销十二钗。
红绣鞋
作者：屠隆
朝代：明
体裁：曲

丑领兵上：雄威席卷东都。东都。貔貅控带羌胡。羌胡。天子遁。百官逋。谁复敢。抗戎车合前小外。
红绣鞋
作者：屠隆
朝代：明
体裁：曲

小外末：大刀壮士横行。横行。高蹄战马长鸣。长鸣。歼贼将。殪胡兵。清海甸。复神京。合：赐驩酺。勒勋铭。赐驩酺。勒勋铭。
红绣鞋
作者：屠隆
朝代：明
体裁：曲

小外末：胡雏奋臂称兵称兵。凶王犄角扬声。扬声唇齿冷。辅车倾。看指日。入东京合前并下。
红绣鞋
作者：屠隆
朝代：明
体裁：曲

小外：雄兵十万长驱。长驱。先登列戟横殳。横殳。摧劲敌。捣孤虚。歼鬼蜮。剪妖狐。合：宁士庶。靖皇都。
红绣鞋
作者：屠隆
朝代：明
体裁：曲

小生：前锋手执�弧。�弧。中军亲自援枹。援枹。山岳震。海涛呼。张义旅。奋天诛合前探子。
红绣鞋
作者：屠隆
朝代：明
体裁：曲

至尊御殿临朝。临朝。红云紫雾飘萧。飘萧。覆金函。回玉诏。呈宝箓。奏云璈。经睿览。散仙曹。
红衲袄
作者：屠隆
朝代：明
体裁：曲

小贴：堪叹他访庭帏途路艰。只是我守房栊缘分浅。但愿取觅孤鸿有信传。又何须画双蛾谐缱绻。自与他折垂杨春路边。转眼是冷蒹葭秋浦满。只落得一水银河两眼穿。
红衲袄
作者：屠隆
朝代：明
体裁：曲

旦：我想着赋游仙郎杳然。又可奈去寻亲儿未返。望云山不知人近远。倚空门都着忘岁年。他待要驾金鳌踏宝莲。又待要骖白鹄乘雕辇。因此上挥手红尘泛紫烟。
红衲袄
作者：屠隆
朝代：明
体裁：曲

贴小旦：我当日按笙歌红象板。今日里顶星辰碧玉冠。蚤晚间静焚香清可怜。也未免梦为云难自遣。知他去礼慈容在兜率天。又未知抱仙骨在蓬莱院。只落得银海茫茫路几千。
绕地游
作者：屠隆
朝代：明
体裁：曲

同唱：经函香阁。绣户开金钥。扫华堂尽褰琼箔。座设沈檀。香焚鸡藿。候西方金仙大觉。
绕地游
作者：屠隆
朝代：明
体裁：曲

小生上：朱扉常掩。皓月清池湛。怪玉人何事恹恹。
绕地游
作者：屠隆
朝代：明
体裁：曲

清闺梦魇。晓黛愁蛾敛。渐香肌瘦损腰纤。
绕地游
作者：屠隆
朝代：明
体裁：曲

红妆尽洗。蝉鬓无心理。盼不到天边夫婿。小生上：云山烟水。何处寻游履。流不尽思亲双泪。
绕地游
作者：屠隆
朝代：明
体裁：曲

贴小旦扮妓女丑从人上贴：青楼薄命。镇日羞妆镜。慕仙才远离尘境。小旦：标格霞鲜。风华日映。喜追随翱翔玉京。
缕缕金
作者：屠隆
朝代：明
体裁：曲

众：开北户。走狂奴。乘风追铁骑。尽芟除。号令须严肃。京城按堵。急扫清宫禁奉銮舆。宫帏喜如故。
缕缕金
作者：屠隆
朝代：明
体裁：曲

众：腾杀气。展雄图。前军歼贼将。覆车徒。乘胜擒元恶。功成一鼓。看都民垂泣汉宫仪。壶浆满岐路。
缕缕金
作者：屠隆
朝代：明
体裁：曲

净领兵上：扶帝业。创皇都。山河归指掌。尽诛锄。谁复张螳臂。敢当罴虎。管教一战血模糊。横尸暴霜露。
缺题
作者：屠隆
朝代：明

与欢游池上，荷生满绿池。朱花似欢面，素藕似欢肌。
罗汉松
作者：屠隆
朝代：明

何年苍叟住禅林，百尺婆娑万壑阴。四果总来成佛印，一官应不受秦侵。灵根岁月跏趺久，老干风霜面壁深。谡谡回飙响空谷，犹闻清夜海潮音。
罗江怨
作者：屠隆
朝代：明
体裁：曲

占：文章献赤墀。甘泉紫芝。凌云辞赋世称奇。至尊叹息幸同时也。降辇调羹。臣子荣遭际。从龙笔札随。婴鳞肝胆批。好抒心斗杓调元气。
罗江怨
作者：屠隆
朝代：明
体裁：曲

旦：长离彩凤姿。云霄见稀。一朝应瑞喜来仪。君臣鱼水结心期也。捧日擎天。好展平生志。鸱夷霸越归。留侯拓汉基。那时间。方顿神仙辔。
耍孩儿
作者：屠隆
朝代：明
体裁：曲

搥胸跌脚悽惶泪。到今日懊悔何追。追思当日秉权时。片言不合千条计。一计才成九族危。晓夜里无休息。直弄得个三光晦蚀。万乘流离。
耍孩儿
作者：屠隆
朝代：明
体裁：曲

蛮雷使者威权盛。挟仙火邵阳为政。如拳雪雹打疏棂。古丛祠栋宇将倾。莫不是投壶帝笑天孙女。窃玉神追太白精。我虑澹神还定。道心何切。性命何轻。
胜如花
作者：屠隆
朝代：明
体裁：曲

旦占老旦：宜春苑。花萼楼。正对南山龙首。召顐官屡奉銮舆。倚宫妃频倾珠斗。竞整顿歌喉舞袖。合：指拢弦春寒玉彄。步生莲花挑凤头。转盼回眸。闪秋波欲溜。斜带着远山微皱。动君王一曲凉州。动君王一曲凉州。
胜如花
作者：屠隆
朝代：明
体裁：曲

生外末小生：阳阿舞。激楚讴。双趁纤腰檀口。袅亭亭扇落桃花。寒俏俏楼低杨柳。直坐到酒阑时候合前净上。
胜葫芦
作者：屠隆
朝代：明
体裁：曲

末：你只看古冢新坟侵野潦。有多少贵官僚。早见狐狸穿墓道。珠襦玉柙。桐棺瓦器。一样草萧萧。左右：天色已晚。请大王回府。生：且消停。这个僧人还有话。外：料此际锦席华堂灯烛耀。待归去好良宵。绰约金屏珠翠绕。歌开檀口。弦拢纤指。河汉转星杓。
脱布衫
作者：屠隆
朝代：明
体裁：曲

想当年提剑遐征。扫狼烟手斩长鲸。殄豺虎收复神京。画麒麟尽留名姓。
舞霓裳
作者：屠隆
朝代：明
体裁：曲

万金一日挥如泥。挥如泥。万里夜郎甘如饴。甘如饴。百年伉俪天生对。相门有女碧霞姿。羡夫妇神霄连辔。这乐府合倩金台玉管题。
节节高
作者：屠隆
朝代：明
体裁：曲

仙槎接汉平。傍疏星。晚天如洗琉黎净。银筝冷。珠斗横。金尊罄。罗衣不奈江风劲。玉人寒粟肤逾莹。合：便欲同为上清游。白鸾黄鹄堪乘兴。
节节高
作者：屠隆
朝代：明
体裁：曲

合唱：笙歌户外传。镇喧阗。珠帘似隔蓬莱院。王家宴。十万钱。朝朝办。酒中恩赏人人遍。绮缣金镯连珠串。合：今日清尊共看花。人生莫遣花如线。
节节高
作者：屠隆
朝代：明
体裁：曲

波间月更明。跨长鲸。捉来兔魄冰壶映。龙笙应。鼍鼓鸣。蛟宫静。怀沙肯作灵均醒。广寒还许仙音听合前。
节节高
作者：屠隆
朝代：明
体裁：曲

淋漓锦瑟边。亚云鬟。临风玉树娇扶倩。衙官散。夜色阑。春星灿。监奴撤席收金盏。侍儿拂枕铺罗荐合前。
花心动
作者：屠隆
朝代：明
体裁：曲

紫阁青闺理靓妆。好把罗衣初试。嫩草抽茵。新柳垂丝。娇莺啼上花枝。春山不及修眉好。问小鬟粉黛还宜。合：向雕阑画槛。寻芳拾翠。
范司马园
作者：屠隆
朝代：明
体裁：七言律诗

秀木扶疏众草齐，开残红药半香泥。鸟窥青嶂平湖入，人倚珠楼落日低。曲窦暗通花径外，垂杨横过石阑西。坐来麋鹿深深见，不是桃源路已迷。
菊花新
作者：屠隆
朝代：明
体裁：曲

小外扮李晟丑扮姚令言净扮源休小外戎装领将士上：逆奴犯阙播銮舆。凤子龙孙泣路衢。强寇满皇都。只把丹心报主。
菊花新
作者：屠隆
朝代：明
体裁：曲

小生上：君恩世受誓捐躯。报国纵横见丈夫。一旅愿前驱。逆贼谁当旗鼓。
菊花新
作者：屠隆
朝代：明
体裁：曲

小贴扮房琼瑶旦上：朝来合掌叩莲台。亲见莲花叶叶开。贴小旦：金粉褪香腮。久矣不匀眉黛。
菊花新
作者：屠隆
朝代：明
体裁：曲

旦上：红楼歌吹若为妍。青镜年华私自怜。急管与繁弦。可道流光如箭。
菊花新
作者：屠隆
朝代：明
体裁：曲

贴小旦：才匀眉黛晓妆前。又着罗衣上舞筵。日照百花然。花色何如人面。
蓟辽大捷铙歌
作者：屠隆
朝代：明

大捷归来列校收，蒲萄银瓮坐箜篌。酒酣夜出巡边垒，壮士闲眠枕髑髅。
薄倖
作者：屠隆
朝代：明
体裁：曲

旦小生贴上旦：草木回春。门阑生喜。报夫君将到。东方千骑。小生：金门赐环。玉阶鸣佩。贴：恩无比。已还他清华旧秩。又兼那新衔谏议。
蛤蟆序
作者：屠隆
朝代：明
体裁：曲

外：今日喜脱尘羁。共骖鸾跨鹤。御风骑气。任灾期劫运。几番兴废。得意。缥缈碧霞衣。回翔赤玉墀。合：莫凄其。请看东第侯王。转眼北邙蒿里。
蛤蟆序
作者：屠隆
朝代：明
体裁：曲

小生：新题宿酒淋漓。赋名花倾国。祸生妃子。叹朝辞供奉。暮投烟水。憔悴。仓皇走六飞。神京九庙移。合：转凄迟。只得托酒清狂。消取壮心块垒。
蛮牌令
作者：屠隆
朝代：明
体裁：曲

甘冷澹。弃荣华。参幻泡。觑空花。黄金如土块。白璧等泥沙。翛然一物都无挂。只寻觅道种根芽。望师尊金鞭蚤加。妙转孤轮。速證三车。
补陀胜景十二首 其一 梅湾春晓
作者：屠隆
朝代：明
体裁：七言绝句

梅尉丹炉火不温，疏枝淡月岛烟昏。只愁海叟吹龙笛，攧落罗浮万树魂。
补陀胜景十二首 其七 千步金沙
作者：屠隆
朝代：明
体裁：七言绝句

黄如金屑软如苔，曾步空王宝筏来。九品池中铺作地，祇疑赤脚踏莲台。
补陀胜景十二首 其三 古洞潮音
作者：屠隆
朝代：明
体裁：七言绝句

海涛飞雪复舂云，宝殿疏钟入夜分。潮自砰鍧僧自定，悟来原不是声闻。
补陀胜景十二首 其九 香炉翠霭
作者：屠隆
朝代：明
体裁：七言绝句

博山突兀海孤悬，日对军持大士前。不用旃檀然佛火，晓来岚气自生烟。
补陀胜景十二首 其二 茶山夙雾
作者：屠隆
朝代：明
体裁：七言绝句

龙宫蛟室雾絪缊，几树珊瑚认未真。雪里赪霞高十丈，红绡恐是献珠人。
补陀胜景十二首 其五 天门清梵
作者：屠隆
朝代：明
体裁：七言绝句

野衲齐翻贝叶书，磬声遥度暮沙虚。神龙听法妖蛟舞，亲见如来金臂舒。
补陀胜景十二首 其八 莲洋午渡
作者：屠隆
朝代：明
体裁：七言绝句

波上芙蕖尽著花，香船荡桨渡轻沙。珠林只在琉璃界，半壁红光见海霞。
补陀胜景十二首 其六 磐陀晓日
作者：屠隆
朝代：明
体裁：七言绝句

黄烟黑雾罩潺湲，忽破天昏海色殷。谁驾火轮推雪浪，赤光如矢射千山。
补陀胜景十二首 其十 钵盂鸿灏
作者：屠隆
朝代：明
体裁：七言绝句

应器东行大众从，遍施香饭说禅宗。更看一酌沧溟竭，此物由来制毒龙。
补陀胜景十二首 其十一 洛伽灯火
作者：屠隆
朝代：明
体裁：七言绝句

荧荧一点照迷津，光夺须弥日月轮。万劫灵明应不灭，五灯传后与何人。
补陀胜景十二首 其十二 静空茶烟
作者：屠隆
朝代：明
体裁：七言绝句

萧萧古寺白烟生，童子烹茶煮石铛。门外不知飘急雪，海天低与冻云平。
补陀胜景十二首 其四 龟潭寒碧
作者：屠隆
朝代：明
体裁：七言绝句

清江使者梦冥冥，五兆空嗟朽甲灵。岂是来游莲叶上，水天雾冷月痕青。
衮第三
作者：屠隆
朝代：明
体裁：曲

小外：臣念李白呵。为盛名。遭罗网。迫胁楼船上。他抗节怀忠阻逆谋。甘羁绁。雅志天清日朗。犴狴桁杨湘水。累臣恻怆。把千金弃掷等浮云。拚馀生草莽。
西地锦
作者：屠隆
朝代：明
体裁：曲

净扮哥舒翰将士从上：坐断河西四郡。威名天下俱闻。阴山夜哭匈奴遁。桓桓麟阁元勋。
西地锦
作者：屠隆
朝代：明
体裁：曲

断送繁弦急管。酕醄白眼青天。醉中深趣华胥宴。向他醒者难传。
西地锦
作者：屠隆
朝代：明
体裁：曲

旦上：日气全澄莲沼。香烟初散松寮。贴小旦上：上方诸品圆明照。花阴晓日团瓢。
西地锦
作者：屠隆
朝代：明
体裁：曲

生：潮满江心放棹。月明桥上吹箫。五陵结客方年少。千金于我鸿毛。
西地锦
作者：屠隆
朝代：明
体裁：曲

紫禁新来天诏。青闺乍整云翘。封侯夫婿年犹少。早看玉带横腰。
解三酲
作者：屠隆
朝代：明
体裁：曲

众姬：雪花飞光摇金镜。梅英绽香扑银罂。箜篌弹傍疏帘冷。云水士烟霞性。谁令来听弦上声。又只见玻璃盏尽倾。雕栏凭。雕栏凭。荡春心似不转双睛。
解三酲
作者：屠隆
朝代：明
体裁：曲

外末小外：赋秋风才凌汉武。咏齐纨思比班妤。皇娥白帝应欢聚拊孤桐江渚踌躇。七襄文锦天孙杼。五彩神光洛浦珠合前小生。
解三酲
作者：屠隆
朝代：明
体裁：曲

小外：是高人玉壶相朗映。他自对景解忘情。未可评将看做行云流水都不定。歌宛转舞轻盈。歌宛转舞轻盈。歌舞场中邀得仙人下玉京。真侥倖。真侥倖。小可的疑是天乐蓬瀛。
解三酲
作者：屠隆
朝代：明
体裁：曲

小旦：只敬他天才出众。怎知他性赋顽凶。笔端辄敢含讥讽。那些个臣子谦恭。狂奴直是鸦嗤凤。圣主轻将蛇作龙。难轻纵。难轻纵。管教他立遭贬窜。俛受牢笼。
解三酲
作者：屠隆
朝代：明
体裁：曲

小旦：谪人间原从仙境。谢尘寰复返瑶京。上清嗔我行多眚。罚教来给使蓬瀛。提罂松下㪺丹井。操帚花前扫落英。堪悲省这是我。尘心不断。灵骨难成。
解三酲
作者：屠隆
朝代：明
体裁：曲

小末：娘娘是瑶台仙种。况兼那宠冠诸宫。衣冠贵族门楣重。怎生比娼女遭逢。淋漓狂态难供奉。玷辱朝班累圣聪。才何用。才何用。少甚么贤臣补衮。文士雕龙。小旦：叵耐狂生诗太狂。小末只愁谤语外传扬。
解三酲
作者：屠隆
朝代：明
体裁：曲

小生小旦：和柏梁辉光汉署。叶卿云喜起姚虞。风流千载明良遇。美词华玉散琼敷。宋家彩笔扬神女。司马天才驾子虚。合：真无妒。任燕泥庭草。秀句珊瑚。
解三酲
作者：屠隆
朝代：明
体裁：曲

既然是萍踪无赖。又何苦浪荡天涯。傍家好把茆庵盖。一样的清梵香斋。办翘勤各向三尊拜。傥异日同登九品台。真无赛。真无赛。镇双修双證。永脱轮回。
解三酲
作者：屠隆
朝代：明
体裁：曲

生：我只道乐邦可待。又谁知苦事难挨。穷途受尽凄凉态。不由人意冷心灰。莫思量银海三千界。且受用金尊十二钗。重相会。重相会。恁关情惨澹。顾影徘徊。
解三酲
作者：屠隆
朝代：明
体裁：曲

美津津云生金界。白泠泠月浸瑶阶。飘然一往青天外。怎生般堕落尘埃。你香消薝卜真堪诫。我泥污莲花事可哀。君须爱。君须爱。怕难逃五浊。自取三灾。
解三酲
作者：屠隆
朝代：明
体裁：曲

走春郊偶来游赏。适邂逅仙姝路傍。一时间心招目挑神魂荡。做来桑濮行藏。谁知道通家一老堂。携着双姬叩法王。羞难向羞难向。只恭身屈体露罪娘行。
谒金门
作者：屠隆
朝代：明
体裁：曲

何处芒鞋一緉。云水愁难访。定省晨昏今久旷。子妇同怀悒怏。
谒金门
作者：屠隆
朝代：明
体裁：曲

小生上：自叹生来魔障。展转添惆怅。四海寻亲空策杖。惭恨乾坤俯仰。
谒金门
作者：屠隆
朝代：明
体裁：曲

生上：时不遇。刬地蛾眉生妒。天外冥鸿终刷羽。浮云愁日暮。
豆丝黄
作者：屠隆
朝代：明
体裁：曲

生：休拨琵琶别调。我这里贞心怎撩。只道你是兰蕙坚操。只道你是兰蕙坚操。郭府红绡。谁知你是花柳风骚。侯门女妖。休恁苦相邀。休恁苦相邀。缠枝叶转生祸苗。
贺新郎·赠陈伯符归娶
作者：屠隆
朝代：明
体裁：词

华屋重门敞。正开帘、花近龙笙，金屏月上。罗绮香中云不散，相映银缸绣幌。年少也、风流两两。何处天风吹得下，似一双、綵凤纷来往。明月度，玉箫响。郎君得意辞天仗。乍相逢、新人似玉，明珠入掌。宛转流苏谁不羡，万朵芙蓉罗帐。人却在、瑶池蓬阆。占断人间欢乐事，只人间、何必如天上。对风景，总堪赏。
赋得乌衣巷送周使君之金陵
作者：屠隆
朝代：明

春风深巷旧豪奢，骏马银鞍日未斜。朱第空梁曾海燕，白门垂柳自宫鸦。草香辇路销金粉，花发江城问酒家。君去定寻王谢宅，大帆明月向天涯。
赠僧逊吾诣阙还
作者：屠隆
朝代：明
体裁：五言律诗

飞锡朝天阙，浮杯到海东。行踪都不住，教观本来空。宝月潮音外，经台花雨中。精修久自悟，觉性了圆通。
赠张谷吹先生
作者：屠隆
朝代：明

门临千顷水云宽，黄叶疏疏照箨冠。未老朱颜堪学道，爱闲黑发早辞官。秋烟竹色侵书带，夜雨空香送药栏。几度对君名利尽，高斋清绝梦应安。
赠李本宁廉访·其一
作者：屠隆
朝代：明
体裁：七言律诗

生平耻附夜郎名，斗大东方堇子城。楚泽于今真浩荡，越兵自古号纵横。分予一半龙门客，让汝千年牛耳盟。况已泛舟香水浦，避公近或在蓬瀛。
赠李本宁廉访·其二
作者：屠隆
朝代：明
体裁：七言律诗

石渠虎观旧师儒，共说今官非故吾。人望文星高北斗，天教仙吏长西湖。六桥松柏埋弓剑，十里荷花泛舳舻。名重李邕丰采异，出门士女看倾都。
越恁好
作者：屠隆
朝代：明
体裁：曲

合：幽房密室。任幽房密室。看炯炯察秋毫。百神森布列。张电目垂天表。铁铮铮俊髦。铁铮铮俊髦。赤洒洒撇红妆脱了紫袍。虚飘飘水云。冷凄凄百衲衣挂着瘿瓢。甘冷澹。弃繁华。苦行因求道。宜名书帝阙。宠膺真诰。
越恁好
作者：屠隆
朝代：明
体裁：曲

遍巡还遍察。离红尘返绛霄。霞旗映空举。驱日驭指星杓。响珰珰佩摇。响珰珰佩摇。翠巍巍玉�蝀驾着綵桥。矗亭亭帝居。济跄跄白玉阶千官正朝。吹龙�。咽凤箫。玄豹苍虬绕。纷銮声出户。桂香夹道。
车钱岩
作者：屠隆
朝代：明
体裁：七言律诗

炉鼎乾坤手自操，牛车搬运不言劳。曾闻许史银条脱，又见皇娥金错刀。生笑季伦终自散，总输夷甫不言高。仙人委弃终无用，何限青蚨没野蒿。
转林莺
作者：屠隆
朝代：明
体裁：曲

他经年只将佛事究。家中万样俱丢。天涯盼断无回首。也只得借经典解离愁老爷。也只亏这二位小娘子呵。。他何尝窥牖。庵堂只管焚香操帚。伴清幽。和夫人晨夕。一样学薰修。
转林莺
作者：屠隆
朝代：明
体裁：曲

芒鞋飘泊十载游。行踪走遍神州。傥神仙已炼丹砂就。好归问人民城郭何事尚淹留。若是未得偶。算来此事怕荒唐悠谬。蚤回头。田园未芜。你尽可度春秋。
过弇园澹圃志感二首
作者：屠隆
朝代：明

当年兄弟拟双龙，同隐华阳各一峰。祗树风时度清梵，栴檀林不隔疏钟。仙幢化去灵龛在，丹灶空来细草茸。依旧朱栏窥绿水，临流不忍采芙蓉。名园楼榭郁参差，客满华堂酒满卮。天外群峰攒落日，镜中双桨荡文漪。虫丝曲几残书帙，鸟迹空庭绝履綦。感慨沧桑眼前事，雍门琴罢不胜悲。
过弇园澹圃志感二首·其一
作者：屠隆
朝代：明

当年兄弟拟双龙，同隐华阳各一峰。祗树风时度清梵，栴檀林不隔疏钟。仙幢化去灵龛在，丹灶空来细草茸。依旧朱栏窥绿水，临流不忍采芙蓉。
过弇园澹圃志感二首·其二
作者：屠隆
朝代：明

名园楼榭郁参差，客满华堂酒满卮。天外群峰攒落日，镜中双桨荡文漪。虫丝曲几残书帙，鸟迹空庭绝履綦。感慨沧桑眼前事，雍门琴罢不胜悲。
送冯开之太史还朝
作者：屠隆
朝代：明

三年采药访桐君，忍别沧江鸥鹭群。岂谓金门堪大隐，只缘玉牒重灵文。河桥柳暗人初去，山店花香梦欲分。暂入红尘心不染，宫衣犹带五湖云。
送张君明入楚
作者：屠隆
朝代：明
体裁：五言律诗

楚国亦千里，君行入郢烟。僧庐衡岳雨，骚客洞庭船。雁气初沈日，鸥容尽写天。江蓠应可撷，把酒听哀弦。
送长吉诸孙东还
作者：屠隆
朝代：明

年来何日不思乡，却送君归欲断肠。闻道小园刚半亩，不愁无地种垂杨。
逍遥乐
作者：屠隆
朝代：明
体裁：曲

旦道装上：自君之出矣。棨戟门庭清似水。年华何况鬓边催。收除钗钏。褶叠罗襦。结束缁衣。
逍遥乐
作者：屠隆
朝代：明
体裁：曲

旦：紫绶新装裹。妾亦鸾翘钗凤亸。笑人其奈白云何。东山秣马。北极鸣珂。南浦离歌。
逍遥乐
作者：屠隆
朝代：明
体裁：曲

生上：竟不容高卧。王路兼程催似火。行行忍别碧山阿。秦京迢递。帝阙嵯峨。极目关河。
那吒令
作者：屠隆
朝代：明
体裁：曲

外：犯纵横戎马江天急暮笳。想孤臣缧绁浮生逐断楂。要忠良助邪。何分龙与蛇。总堪嗟。幸衔恩千里来豪杰。双神剑霹雳轰车。
酬邬汝翼见赠之作
作者：屠隆
朝代：明

婆娑吴越问前朝，来往空江送落潮。佳句全从僧舍得，雄心半向酒家消。寒山到处客双屐，野艇无人挂一瓢。不为西风伤岁暮，乱云归去卧金焦。
酬邬汝翼见赠之作
作者：屠隆
朝代：明
体裁：七言律诗

婆娑吴越问前朝，来往空江送落潮。佳句全从僧舍得，雄心半向酒家销。寒山到处容双屐，野艇无人挂一瓢。不为西风伤岁暮，乱云归去卧金焦。
醉太平
作者：屠隆
朝代：明
体裁：曲

叹木公人品高。那魔子枉为妖。英雄百鍊秉坚操。喜么么尽剿。奉扬帝命张天讨。扶危济困行天道。功成振旅覆天曹。不负俺奔波这遭。
醉扶归
作者：屠隆
朝代：明
体裁：曲

旦：自君行不复匀眉黛。两裙钗也自抛罗带。琐窗里璧月掩房栊。佛龛前金磬和清籁。仙踪今日喜归来。朱门依旧生光彩。
醉扶归
作者：屠隆
朝代：明
体裁：曲

生：拥寒炉火冷频添爨。向茅檐村酤自数钱。分依栖瓦钵野人居。敢来叨玳瑁王家宴。玉笙银甲响泠然。花钿绣袄光相乱。
醉罗歌
作者：屠隆
朝代：明
体裁：曲

外：美好美好能为祸。老丑老丑不招魔。叹西施绰约似仙娥。傅粉薰香坐。朱颜绿鬓。堆雅拥螺。耶溪笠泽。残阳逝波。一堆脓血红罗裹。钗绣蚀。骨嵯峨吴王泉下可知么。
醉罗歌
作者：屠隆
朝代：明
体裁：曲

末：喑哑喑哑诸侯夺。叱咤叱咤万夫挫。倚英雄赤手割山河。自取彭城坐。青丝匼匝。黄金叵罗。健儿送酒。虞姬进歌。一朝军败为逃虏。豪气尽。壮心磨。拔山举鼎尚能么。
醉罗歌
作者：屠隆
朝代：明
体裁：曲

生：史云史云贫无那。季伦季伦富敌国。奈皇天分得不均何。司命权应错。山庄水碓。田园占多。香尘步障。王侯怎过。悲来身死家仍破。容瘦损。鬓摩挲。黄金去也再来么同下。
采真诗再为慧虚度师恭撰六首
作者：屠隆
朝代：明

瑶草仙坛路不分，空中香气正氤氲。凤车龙辇辚辚去，只隔青天一片云。碧石青苔覆落花，云残远自上清家。龙章气湿疑灵雨，凤篆文生散彩霞。寂寂花宫独掩关，飙轮去只在前山。香清落日闻金磬，知是真人跨鹤还。仙鼠飞飞似白鸦，灵泉尽日浴金沙。只闻洞里人吹笛，不见空中女散花。悄无人迹蔽瑶房，数卷丹书在石床。侵晓鹤翻松露冷，松花细细落衣裳。子夜初从洞府归，绛桃花外月痕微。下山不是瑶台梦，书在琅函香在衣。
采真诗再为慧虚度师恭撰六首·其一
作者：屠隆
朝代：明

瑶草仙坛路不分，空中香气正氤氲。凤车龙辇辚辚去，只隔青天一片云。
采真诗再为慧虚度师恭撰六首·其三
作者：屠隆
朝代：明

寂寂花宫独掩关，飙轮去只在前山。香清落日闻金磬，知是真人跨鹤还。
采真诗再为慧虚度师恭撰六首·其二
作者：屠隆
朝代：明

碧石青苔覆落花，云残远自上清家。龙章气湿疑灵雨，凤篆文生散彩霞。
采真诗再为慧虚度师恭撰六首·其五
作者：屠隆
朝代：明

悄无人迹蔽瑶房，数卷丹书在石床。侵晓鹤翻松露冷，松花细细落衣裳。
采真诗再为慧虚度师恭撰六首·其六
作者：屠隆
朝代：明

子夜初从洞府归，绛桃花外月痕微。下山不是瑶台梦，书在琅函香在衣。
采真诗再为慧虚度师恭撰六首·其四
作者：屠隆
朝代：明

仙鼠飞飞似白鸦，灵泉尽日浴金沙。只闻洞里人吹笛，不见空中女散花。
重熙洞
作者：屠隆
朝代：明
体裁：五言律诗

古洞千年閟，灵山一夕开。入门岚作雾，击石鼓如雷。地脉穷难尽，天光照却回。孤亭当涧户，徙倚坐寒苔。
重过桃江别业
作者：屠隆
朝代：明
体裁：古风

当时落拓不足论，挟书醉眠桃花村。黄鹂叫断春雨色，白鹭窥破新水痕。身世溟涬游太上，风物依稀似陆浑。何人唤我出门去，匹马萧萧南北路。两足皲皱涉冰沙，双鬓凋残栉烟雾。燕台骏骨虽见收，汉宫蛾眉易生妒。幻泡浮云掷一官，亲蒙天子赐黄冠。入山面壁终有日，对酒逢花且尽欢。此地重来恣笑谑，十载羁栖宛如昨。悽怆似隔武陵鸡，须臾亦是令威鹤。红桃碧柳风正柔，野浦回塘水乱流。轻桡铁笛吹欲裂，锦罽银筝弹不休。伯伦生著《酒德颂》，无功自署醉乡侯。古人多好托此物，但言浇愁吾不愁。
重过桃江别业
作者：屠隆
朝代：明

当时落拓不足论，挟书醉眠桃花村。黄鹂叫断春雨色，白鹭窥破新水痕。身世溟滓游太上，风物依稀似陆浑。何人唤我出门去，匹马萧萧南北路。两足皲皱涉冰沙，双鬓凋残栉烟雾。燕台骏骨虽见收，汉宫蛾眉易生妒。幻泡浮云掷一官，亲蒙天子赐黄冠。入山面壁终有日，对酒逢花且尽欢。此地重来恣笑谑，十载羁栖宛如昨。凄怆似隔武陵鸡，须臾亦是令威鹤。红桃碧柳风正柔，野浦回塘水乱流。轻桡铁籧吹欲裂，锦罽银筝弹不休。伯伦生著《酒德颂》，无功自署醉乡侯。古人多好托此物，但言浇愁吾不愁。
金井水红花
作者：屠隆
朝代：明
体裁：曲

外：紫禁双龙矗。青天一鹤还。拂袖去长安。是登仙。孤云为伴。遥望沙清水碧。凉月一渔竿。好结束远游冠也啰。羡你蟠龙五彩。吐凤三都。倚马千言。醉后花笺忽满。争奈牝鸡司旦。雄狐作奸。却使太阳回照。虹霓蔽天。英雄泪眼。不禁临岐饯。
金井水红花
作者：屠隆
朝代：明
体裁：曲

小外：生死深恩在。关河别恨牵。洒涕上离筵。惨无言。天涯频盼。恨不剖心泣血。昧死向金鸾。顷刻里问征鞍也啰。羡你学克武库。才郁虹梁。志洁冰盘。一任浮云舒卷。昨日鸾坡起草。龙墀侍班。今日羊裘烟水。鸱夷钓船。只愁去后。烽火咸阳乱。
金珑玲
作者：屠隆
朝代：明
体裁：曲

生旦小生贴同上生：翻身离网罟。逃名且住匡庐。旦：尘不到。地清虚。小生：傍山时放鹤。临水复观鱼。贴相看真是野人居。
金珑璁
作者：屠隆
朝代：明
体裁：曲

末扮李泌外扮罗公远小外扮邢和璞末上：匡扶回帝辇。乞恩再返衡山。餐绛雪。驻朱颜。门多鸾鹤驾。讨论服气还丹。题宝箓。列仙班。
金珑璁
作者：屠隆
朝代：明
体裁：曲

鸾骖云路远。道衣尽染苍烟。眠海月。祝融巅。邺侯仙骨就。来商出世因缘。探秘检。订真诠。
金索挂梧桐
作者：屠隆
朝代：明
体裁：曲

兵戈动楚淮。烽火连秦塞。万乘流离。四海皆奔溃。仙郎访秣陵。叩仙台。阻绝危途断往来。纵然云水风尘外。还虑才名酿祸胎。愁无奈。兰香并美世人猜。怎能勾深掩蒿莱。相守裙钗。独往清凉界。
金索挂梧桐
作者：屠隆
朝代：明
体裁：曲

小生拜科：金仙住宝龛。那许妖邪瞰。敢肆神奸。欺侮裙钗孱。梁间下藻廉。语喃喃。风雨花枝弱不堪。因此上投诚三宝来修忏。他说北府幽都太子衔。真灵验。公然白昼现香奁。顶礼瞿昙。稽首伽蓝。愿借降魔剑。
金索挂梧桐
作者：屠隆
朝代：明
体裁：曲

毫眉染郁蓝。海目扬清绀。丈六金身。烈火双肩焰。焚香办至诚。叩庄严。二女窥园乍捲帘。忽惊一病成消减。道有妖神向此探。真冤滥。风情月思几曾谙。魂梦都恹。言语都谵。仰望龙天鉴。
金索挂梧桐
作者：屠隆
朝代：明
体裁：曲

贴小旦：春光只隔檐。夜月慵窥槛。是不合潜行。绣履西园站。雕床强自扶。暗羞惭。刬地妖来病转添。花容憔悴愁难鉴。体不胜衣髻未簪。身如痁。风流担子那曾担。红粉宁歼。黄土宁淹。定不把清名玷。
金索挂梧桐
作者：屠隆
朝代：明
体裁：曲

贴：华阴洞已开。司马真人在。世路风波不到松风籁。桃源别一村。许谁来。路截渔郎花下回。山中那得逢灾害。只举玻璃沆瀣柸。停针待。萧条绣户网尘埃。一样的月地云阶。香室清斋。偿尽凄凉债。
金蕉叶
作者：屠隆
朝代：明
体裁：曲

小生道装上：朝思暮思。为严亲奔波路岐。行不尽山间水涯。止不择茅庵野寺。
金衣公子
作者：屠隆
朝代：明
体裁：曲

大宅与高楼。好修行住上头。何须浪荡向天涯走如夫人在庵中修行。何等不清幽。。百八在手。弥陀在口。晨昏功课惟经咒。劝双修。在家居士。骨肉免离忧。
金衣公子
作者：屠隆
朝代：明
体裁：曲

迢迢边塞游。满黄云白草秋。偶然道路能相遘。肝肠似抽。悲啼不收。幸蒙许约归期候。莫迟留。一家颙望。心折大刀头。
金谷园
作者：屠隆
朝代：明
体裁：曲

神：朱门闭叹终无下梢。青鬓老问几时还少。徵歌舞何年是了。因此我这红绡待学红拂访英豪。
针线箱
作者：屠隆
朝代：明
体裁：曲

外末小外：际明良玉京天府。赐微臣金茎仙露。荐雕盘凤腊和麟脯。倚锦瑟鶤弦雁柱。灵妃自赋唐山曲。天子亲歌丰镐都。合：真殊遇。千年鱼水。又何妨卜夜欢娱。
针线箱
作者：屠隆
朝代：明
体裁：曲

小生小旦：喜良佐鹓鸾簉羽。更淑女王雎内助。正文修武偃升平日。好妙选雍熙乐部。昭阳殿里雕梁燕。太液池中锦浪凫合前小生。
锁南枝
作者：屠隆
朝代：明
体裁：曲

小生：闻新命心转伤。我父亲云游知那方。禄不逮高堂。官封怎安享。愿布衣甘草莽。明日面君王。把此情去奏上。
锁南枝
作者：屠隆
朝代：明
体裁：曲

小贴：夫受爵妻有光。翟冠凤翘垂裲裆。闻命意仓皇。踌蹰暗思想。荣可羡亲怎忘。好去面君王。君心定相亮。
锦缠道
作者：屠隆
朝代：明
体裁：曲

别亲知。走天涯。过龙标五溪。我怎顾得路崎岖。鬼国罗施。终日里烟昏雾迷。从此去竹王祠出鬼夜窥火。耕田蛮女春犁。不作数行啼。准备着芒鞋斗笠。霜风吹槲衣。早悟却馀生皆寄。切莫叹死别与生离。
锦缠道
作者：屠隆
朝代：明
体裁：曲

小生哭：别亲闱。正寒天。风霜惨悽。长途去怎相随。盼天涯。不由人不泪下如丝。想此日开酺会。家家燕喜。只吾家抱向隅。悲远谪。去边陲。抛闪下孤儿。空恸哭牵衣还执袂。浮生逐马蹄。遇的是山精木魅。何日里蒙雨露赦金鸡。
锦缠道
作者：屠隆
朝代：明
体裁：曲

我本是大丈夫回头采真。行万里只孤身。出门来已将性命浮云。俺也曾扶王室。定江山。扫清虏尘。那怕你逞凶威妖鬼魔神。看浩气塞乾坤。这头颅儿属英雄数尽。我丹心耿耿存。拚七尺何妨齑粉。肯无端俛首作魔民。
锦缠道
作者：屠隆
朝代：明
体裁：曲

旦哭：你男儿值临分。耻儿女的涕泪。儿女们当此际。怎不悲啼。直恁的孤身迢递。你本是王堂仙回翔赤墀。翻做了路傍儿浪荡天涯。才说起痛伤悲。若是那客中的衣履绽。教谁来补缀。何人问馁饥。那里有备晨炊的素女。想夜来灯火伴孤栖。
锦缠道
作者：屠隆
朝代：明
体裁：曲

贴哭：恨临岐。那谗邪把忠良禁持。怎指着凤为鸱。两下里南北分飞。你本是老节旄苏卿海湄。翻做了著离骚屈子湘累。薄命叹蛾眉。久矣把脂抛粉弃。年年管别离。怎经得许多憔悴。从今去。又不知后会是何时。
锦衣香
作者：屠隆
朝代：明
体裁：曲

众：照下方。尼珠朗。驾苇航。超风浪。法雨均沾。玄风遐畅。醍醐一洒尽清凉。雪山肥腻香满期场。感明师导引。产金沙莲花十丈。演树林同水鸟佛音嘹喨。十万由旬刹那来往。
锦衣香
作者：屠隆
朝代：明
体裁：曲

末：绛阙隈。玄都里。沧海湄。清溪沚。火枣交梨。金桃玉李。小生：群仙来往疾如飞。才朝阿母。又会安妃。合：想长安世事政如棋。是非锋起。不到清虚地。云阶月所。逍遥自领无边况味。
锦衣香
作者：屠隆
朝代：明
体裁：曲

若论臣才呵。文不能经廊庙。武不能先征讨。何由上补龙光。只落得下惭乌鸟。哀鸣君父诉心苗。望鉴臣微悃免赐官寮。便芒鞋苧袄。敢辞那水曲山椒。誓把天涯绕。东穷蓬岛。南寻衡岳。西抵河洮。
长安明月篇
作者：屠隆
朝代：明

长安明月正秋宵，桂树扶疏香不销。初悬碧海生华屋，渐转朱城隐丽谯。白露玉盘流素液，丹霞宝镜拂轻绡。明浮汉殿凉仙掌，暗入秦楼湿紫箫。魄满中秋天浩荡，光圆三五夜迢遥。参差玉叶披香树，宛转金波太液桥。披香太液纷相属，玉叶金波寒蔌蔌。万户平临不夜城，六街尽在清凉国。洞庭湖中木叶稀，姑苏台上城乌宿。灵妃鼓瑟湘江头，神女弄珠汉水曲。朱弦的的泛崇兰，翠袖娟娟映修竹。既从天汉掩疏星，亦与君王代银烛。君王对此秋漫漫，龙楼鱼钥开长安。闪闪鸳鸯香雾绕，溶溶干鹊玉华漙。风飘绰约双鬟女，花近葳蕤七宝栏。新出蛾眉插正似，圆来娇面借同看。昭阳粉黛生香暖，长信梧桐照影寒。飞燕单衫初舞罢，班姬双泪欲啼干。自以光辉荐寒暖，每逢佳节助悲欢。有时照入空闺里，萧瑟流黄夜惊起。能于瓦上白如霜，复遣床前凉似水。情到鸾笺泪万行，梦回鸳帐人千里。有时照向边塞头，黄沙茫茫白草秋。已伤长夜吹边穟，又奈寒光照戍楼。归兴三秋度辽水，愁心一夜满并州。古来一片长安月，对之万种人情别。月圆月缺如循环，秋去秋来无断绝。遂令皎皎地上霜，都作星星鬓边雪。从他人世换春秋，不向中天数圆缺。且因光景及芳年，乘兴先开歌舞筵。同酬彩笔邀希逸，自举金杯呼谪仙。佳会于人既不易，良宵顾影亦堪怜。兴来坐到星河晓，醉后还操《明月篇》。最爱《霓裳羽衣》曲，乘风便欲问婵娟。
长拍
作者：屠隆
朝代：明
体裁：曲

众：许氏真君。许氏真君。高明太史。授宝箓仙班极贵。除凶荡秽。曾禹步快斩蛟螭。拔宅上天梯。又留下一行行石函金字遗记。龙沙妖孽在。宝剑当空霹雳飞。镇长江玉隆留铁柱。万神拥绣盖华旗。
长条曲为友人赋二首
作者：屠隆
朝代：明

流水飞霞旧日恩，梨花寒月闭重门。清明陌上香车路，认得萧郎不敢言。手碎琵琶断玉箫，青青谁竟折长条。背啼红袖逢人笑，岁岁春风恨不销。
长条曲为友人赋二首·其一
作者：屠隆
朝代：明

流水飞霞旧日恩，梨花寒月闭重门。清明陌上香车路，认得萧郎不敢言。
长条曲为友人赋二首·其二
作者：屠隆
朝代：明

手碎琵琶断玉箫，青青谁竟折长条。背啼红袖逢人笑，岁岁春风恨不销。
长相思
作者：屠隆
朝代：明
体裁：曲

生野服上：叹流离。悲路岐。日落天寒野旷时。孤灯山鬼吹。圣恩垂。雨露滋。一纸丹书下赤墀。孤臣感涕洟。
闺情
作者：屠隆
朝代：明

昨日别君杨柳浓，今朝怅望樱桃红。青骢去何在，只在平芜外。春风自暖妾自寒，邻女相过掩泪看。日长草绿娇黄蝶，宛转啼鹃隔花叶。不能飞去唤郎归，何用朝朝啼向妾。
闻化女湘灵为祥云洞侍香仙子志喜六首
作者：屠隆
朝代：明

冉冉飙车驾彩虹，只闻耳畔响罡风。人间那识祥云洞，幸有天边鹤使通。仙宫玉盏酌流霞，千岁冰桃四照花。蚤解虚皇金册召，不将清泪送鸾车。只道埋香事可怜，谁知独鹤控遥天。上元垂发麻姑爪，宿世原来骨是仙。手启琅函喜欲狂，东来消息大非常。偶然题作留香草，洞府新衔号侍香。西王案下旧琼华，宅在清都第几家？好寄云笺慰慈母，日从溪口认胡麻。阿翁学道已多年，翻使湘灵先著鞭。为种绛桃三万树，迟予蚤晚洞门前。
闻化女湘灵为祥云洞侍香仙子志喜六首·其一
作者：屠隆
朝代：明

冉冉飙车驾彩虹，只闻耳畔响罡风。人间那识祥云洞，幸有天边鹤使通。
闻化女湘灵为祥云洞侍香仙子志喜六首·其三
作者：屠隆
朝代：明

只道埋香事可怜，谁知独鹤控遥天。上元垂发麻姑爪，宿世原来骨是仙。
闻化女湘灵为祥云洞侍香仙子志喜六首·其二
作者：屠隆
朝代：明

仙宫玉盏酌流霞，千岁冰桃四照花。蚤解虚皇金册召，不将清泪送鸾车。
闻化女湘灵为祥云洞侍香仙子志喜六首·其五
作者：屠隆
朝代：明

西王案下旧琼华，宅在清都第几家？好寄云笺慰慈母，日从溪口认胡麻。
闻化女湘灵为祥云洞侍香仙子志喜六首·其六
作者：屠隆
朝代：明

阿翁学道已多年，翻使湘灵先著鞭。为种绛桃三万树，迟予蚤晚洞门前。
闻化女湘灵为祥云洞侍香仙子志喜六首·其四
作者：屠隆
朝代：明

手启琅函喜欲狂，东来消息大非常。偶然题作留香草，洞府新衔号侍香。
闻沈嘉则先生与汪长文游四明山作
作者：屠隆
朝代：明
体裁：古风

四明迥奇绝，独立东南州。上与元气合，下见沧海浮。烟霞日莽互，何人穷其幽。二君策高足，能为十日游。白云度千岭，青天开双眸。扪星帝座近，得句山灵愁。倦来卧萝月，海风吹萧飕。洞天閟瑶草，何时寻丹丘。
闻田叔罢官·其一
作者：屠隆
朝代：明
体裁：五言律诗

薄宦二千石，危途三十年。犹嫌归巳晚，谁道罢堪怜。亟问栽花径，先寻种秫田。吏廉闻似水，行李定萧然。
闻田叔罢官·其二
作者：屠隆
朝代：明
体裁：五言律诗

羽书西事急，烽火达郊关。牢落悲行役，艰虞想故山。无烦叹宦拙，且喜得身閒。生计团蕉在，怜君鬓发斑。
阻冻金阊从李叔玄乞米歌
作者：屠隆
朝代：明
体裁：古风

金阊城边暮飞雪，朔风如刀冻欲割。灵胥无灵怒涛死，沙头黄狐吊黑獭。鴐鹅僵仆秃鹜愁，层冰胶舟不得发。长年肤粟生寒疮，舟中布衾冷于铁。都城豪华万户连，朱楼红罽霜满天。公子貂裘匼匝外，佳人宝袜氍毹前。绣閤温温二三月，飞觥行炙纷流泉。兴到轻身便走马，醉来纤指犹调弦。黄冠道人独萧瑟，孤舟十日断火烟。此时趺坐政暝寂，内餐元和咽金液。邻船翁媪无欢声，顾我僮奴有饥色。僮奴哑然向我笑，终年蒲团讵得力。浪说成丹丹不成，空谈辟谷谷未辟。道旁揶揄多鬼市，天上逍遥几仙籍。弃世何羡丁令威，误人大是浮丘伯。满口沆瀣腹枵虚，秦皇汉武饱可图。瘦得形骸已骨立，乘鸾控鹤何时乎。宁为执鞭厮养卒，不愿拂盖神仙奴。大官巨舫泊河浒，日日吹笙复挝鼓。道人转受仆辈瞋，汝亦为官竟何补。昔恐侏儒良以卑，今向监河更自苦。前身无乃若敖鬼，此日谁为翳桑主。满城尽是陶壶奴，何处得有谢仁祖。
降黄龙
作者：屠隆
朝代：明
体裁：曲

云外逍遥。地北天南。游踪皆到。门庭冰冷。幸吾儿新拜五侯纶诏。明朝。谢恩北阙。好去彤墀徼道。须勉图显亲报主。承家忠孝。
降黄龙
作者：屠隆
朝代：明
体裁：曲

众：一辞人世。黄泉路上少亲知。形骸离我。业识相随。白玉黄金将不得。儿啼子哭也为谁。四时麦饭枉传杯。一堆荒土空标纸。垒嘉城只为狐狸造室。叠罗绮单替蝼蚁裁衣。
降黄龙
作者：屠隆
朝代：明
体裁：曲

小生：劬劳。屡叶金貂。黄石遗编。赤松无耗。承家开国。念亲恩主德总来难报。须教。枕戈汗马。努力塞云边草。几时得功成大漠。鹤归华表。
降黄龙
作者：屠隆
朝代：明
体裁：曲

小贴：岧峣。日丽丹霄。夫婿朝回。御炉香绕。东方千骑。看鬑鬑白晰人都道好。还教。秉忠竭节。不负金装裘帽。好追踪辟疆传祚。留侯不老。
降黄龙
作者：屠隆
朝代：明
体裁：曲

贴小旦：萧条。户网蟏蛸。看凤雏龙种。郎君清妙。恩波优渥。拜何家骠骑门闾重耀。灵苗。昙花正盛。相映阶庭芝草。愿函关真人紫气。归来须早。
雁儿落
作者：屠隆
朝代：明
体裁：曲

你待使林下封家嫂。我则见枝头少女逃。我旌旗不动摇。你瞬息幡竿倒。
雁儿落
作者：屠隆
朝代：明
体裁：曲

待寻个老衲子薜荔房。怎恋着粉骷髅芙蓉帐。磬声中薝卜香。幡影外优昙放。终日里稽首向空王。亲眼见玉毫光。参师祖经威棒。问天医借药方。何妨。衠一味混俗的风魔样。相当。我且去访云门叩石霜。
雁儿落带凯歌回
作者：屠隆
朝代：明
体裁：曲

生：尚自隔红云帝座遥。却下见赤县神州小。为甚这孤轮奔驰日夜劳。亏煞你把大地山河照。堪羡这守清虚爱寂寥。叠鸳衾閒凤翘。耻赠银条脱。羞将金步摇。说甚么捐佩填桥。灵光保得长明皎。万里秋毫。早则个轻身欲界超。
雁来红
作者：屠隆
朝代：明
体裁：曲

小生小旦：凭雕槛。倚绣床。舞花奴。醉索郎。金钗委堕低罗幌。红晕桃腮上。衮袖轻揩汗粉香。合：天青朗。亭台夕阳。酒重斟。欢无恙。
雁来红
作者：屠隆
朝代：明
体裁：曲

生：荷怜才。圣度汪。恕微臣。酒态狂。千秋盛事垂天壤。新调清平刱。乐府从今隶太常合前小生。
集贤宾
作者：屠隆
朝代：明
体裁：曲

你假修名行心太奸。要与高士齐肩。割席分金情已见。一朝里富贵垂涎。把王家力剪。甘做了权门鹰犬。今日空悲怨。恨切齿雠人相见。
集贤宾
作者：屠隆
朝代：明
体裁：曲

旦：袨服新妆春自理。菱花冷侵涟漪。七泽三湘辞赋美。喜得婿相如可比。峡云巫雨。羞说起高唐风致合前。
集贤宾
作者：屠隆
朝代：明
体裁：曲

生：春来云梦天似水。水边楼阁参差。十二雕阑霞散绮。看万顷微茫无际。鸥飞鹭起。映两岸青蘋白芷。合：图画里。人尽在琉璃宝地。
集贤宾
作者：屠隆
朝代：明
体裁：曲

莲台宝刹新构起。云冠严净毗尼。璎珞如来幢盖里。看绀发参差螺髻。昙花旖旎。红閤外炉烟袅细。合：天似洗。尘不到竹床髹几。
集贤宾
作者：屠隆
朝代：明
体裁：曲

贴：歌楼舞榭扃不启。生疏子夜前溪。清梵斜阳金磬里。正水绿霞红鲜霁。香薰戒体。新学得青莲半偈合前。
震旦篇寄吕充符
作者：屠隆
朝代：明
体裁：古风

吾闻九州外，别自有神庭。二曜未曾到，四照花常明。瑶台万玉户，玉户开峥嵘。苍虎守阶戺，桂树夹两楹。灵药无不有，瑶草冬夏青。神人何旷朗，幡幢光烂盈。容颜冰雪皎，衣裳云雾轻。所语非世事，恍忽而噌吰。口不设毁誉，心不藏爱憎。吻距靡伤害，澹然寡撄营。但感沧海变，不问人代更。昧者谓迂诞，曲局安足倾。此土本秽浊，伤哉朝菌荣。何当炼金骨，白日翔太清。
霜天晓角
作者：屠隆
朝代：明
体裁：曲

严亲何处。道路迷云树。无限伤心悽楚。临岐望自踌蹰。
霜天晓角
作者：屠隆
朝代：明
体裁：曲

小生伯禽上：白云西挂。何处严亲舍。极目红尘。车马销魂。紫禁烟花。
霜天晓角
作者：屠隆
朝代：明
体裁：曲

旦占上旦：长安日下。帝里青骢跨。占：云梦已离巫峡。广陵来看琼花。
霜天晓角
作者：屠隆
朝代：明
体裁：曲

青丝络马。宝剑金装靶。欲摧坚垒夺高牙。神武何论众寡。
青歌儿
作者：屠隆
朝代：明
体裁：曲

丑：情关父子心自苦。且回家列职承茅土。愿你精忠报主努力起雄图。父拥幢幡趋紫府。儿荣冠盖昌朱户。
青歌儿
作者：屠隆
朝代：明
体裁：曲

你至亲骨肉并离垢污。汝父有慧根蚤见灵光透露。况有明师引金绳指修行径路。又何如庞居士散宝珠。一家儿同登莲土。
青歌儿
作者：屠隆
朝代：明
体裁：曲

呀。谁想道善与恶有人有人密计。因与果到头到头难避。无漏无差毫与釐。脱得泥犁。挣得轮回。面目虽殊。业趣还随。披毛带角总堪悲。下场头看我辈。
青歌儿
作者：屠隆
朝代：明
体裁：曲

我母亲朝夕里相盼觑。懊恨我当初不便相随去。到如今何处去追寻。报深恩做未得慈乌反哺。便能如丁令威化鹤归。怕辽阳人民非故。
青歌儿
作者：屠隆
朝代：明
体裁：曲

我父亲脱朝服去远寻印度。我母亲卸花诰礼佛持斋素。我父诸姬并解罗襦。甘守着梁家的荆布。三宝香清还洞府。我一身冰冷支门户。
青溪道士吟留别京邑诸游好
作者：屠隆
朝代：明

青溪道士餐白石，扫地焚香坐空碧。月映蒹葭秋水宽，雪覆栟榈暮云圻。山深路僻无人烟，沙泠天空留虎迹。可惜一朝不自坚，来作清朝兰省客。烈日骑马堀堁中，搔首乾坤嗟迫迮。下笔连蜷雌蜺气，吐口夭矫丹霞色。雄心不除侠骨存，十年学道亦何益。何物美器横相加，籍籍声满长安陌。长安大道连平沙，王侯戚里纷豪华。银台画阁三千尺，绣箔珠楼十万家。省郎卜居穷巷里，车马趋之若流水。争设琼筵借彩毫，朝入西园暮东邸。摛辞尽道李王孙，执辔皆称魏公子。主人轰饮醉向天，淋漓红烛落花前。银汉半斜沉夜柝，繁霜歌罢弹哀弦。有客醒然不御酒，独拥香炉对暝烟。吁嗟乎！美服人所指，器盈神理殃。为欢尚未毕，含沙已在旁。匹夫睚眦修七箸，恶声狺狺安可量。子兰谗屈平，登徒毁宋玉。谓奏相如琴，未灭淳于烛。祢生鼓吏惭未能，幼舆丘壑无不足。青天何高高，白日去莽莽。出门眼看北邙山，令人万事抛漭瀁。玉柙珠襦寒雨中，金罍宝瑟高堂上。不闻黄鹄游洿池，岂有神龙挂鱼网。我欲掩口笑古人，古人英雄亦不达。子房赤松待兴汉，范蠡五湖须霸越。即如蒙庄与灌园，安用云台悬日月。马蹄鸡肋空有无，欲休即休何所图。亦不用百官祖道集征虏，亦不用君王诏书赐鉴湖。一骑萧然下风雪，空壕斜日啼城乌。耻为执虎子，宁待车生耳。懒视张仪舌，不问待诏齿。是非野鹤骞孤霞，恩怨金干擘海水。脱我今日之红尘，还我旧时之白云。王绩罢官因坐酒，介推身隐讵须文。风雷不能为之驱，阴阳不能为之铸。胡鹰翻然掣金锁，碧落茫茫堕秋雾。铜马当年悔陆沉，自怜黑发早抽簪。当门杨柳黏天碧，绕屋松杉满地阴。故人他日如相访，万树桃花何处寻？
青溪道士吟留别京邑诸避好
作者：屠隆
朝代：明
体裁：古风

青溪道士餐白石，扫地焚香坐空碧。月映蒹葭秋水宽，雪覆栟榈暮云坼。山深路僻无人烟，沙冷天空留虎迹。可惜一朝不自坚，来作朝中兰省客。烈日骑马堀堁中，搔首乾坤嗟迫迮。下笔连蜷雌霓气，吐舌夭矫丹霞色。雄心不除侠骨存，十年学道亦何益。何物美器横相加，藉藉声满长安陌。长安大道连平沙，王侯戚里纷豪华。银台画阁三千尺，绣箔珠楼十万家。省郎卜居穷巷里，车马趋之若流水。争设琼筵借彩毫，朝入西园莫东邸。摛词尽道李王孙，执辔皆称魏公子。主人轰饮醉向天，淋漓红烛落花前。银汉半斜沈夜柝，繁霜歌罢弹哀弦。有客醒然不御酒，独拥香炉对暝烟。吁嗟乎美服人所指，器盈神理殃。为欢尚未毕，含沙已在旁。匹夫睚眦脩匕箸，恶声狺狺安可量。子兰谗屈平，登徒毁宋玉。请奏相如琴，未灭淳于烛。祢生鼓吏惭未能，幼舆丘壑无不足。青天何高高，白日去莽莽。出门眼看北邙山，令人万事抛漭瀁。玉柙珠襦寒雨中，金罍宝瑟高堂上。不闻黄鹄游洿池，岂有神龙挂鱼网。我欲掩口笑古人，古人英雄亦不达。子房赤松待兴汉，范蠡五湖须霸越。即如蒙庄与灌园，安用云台悬日月。马蹄鸡肋空有无，欲休即休何所图。亦不用百官祖道集征卤，亦不用君王诏书赐鉴湖。一骑萧然下风雪，空壕斜日啼城乌。耻为执虎子，宁待车生耳。懒视张仪舌，不问待诏齿。是非野鹤鶱孤霞，恩怨金鳷擘海水。脱我今日之黄尘，还我旧时之白云。王绩罢官因坐酒，介推身隐讵须文。风雷不能为之驱，阴阳不能为之铸。奇鹰翻然掣金锁，碧落茫茫堕秋雾。铜马当年悔陆沈，自怜黑发早抽簪。当年杨柳黏天碧，绕屋松杉满地阴。故人他日如相访，万树桃花何处寻。
韩蕲王花园老卒歌和吴渊颖
作者：屠隆
朝代：明
体裁：古风

中原烟尘涨天起，汴城日落大旗靡。翠华北去泥马南，坐拥西湖衣带水。蕲王徒步起行间，百战驰驱剑光驶。金牌昼分玉塞昏，三字狱成岳飞死。王也扼腕气冲冠，鸟尽弓藏痛唇齿。飘然角巾归西湖，自号清凉老居士。湖边花园春色妍，亭亭百卉红烧天。守园老卒鬓发短，白首閒就花阴眠。蕉鹿呦呦蝶栩栩，石头为枕苔为毡。黑甜正熟履綦响，王来蹴起始矍然。头颅若此隙驹过，长日如何只高卧。相公勿轻灌园人，渭滨垂钓淮阴饿。龙泉补履镰刈葵，閒却英雄无事做。王叹此叟气何豪，与尔十万金错刀。青雀楼船贯月上，红牙歌吹遏云高。少女如花杂宾从，鬅鬙白发炤锦袍。口衔叵罗海雾捲，手挥如意江风颾。酒酣指点挂帆去，鸣笳叠鼓凌波涛。夷王倒屣迎上客，匝地氍毹布瑶席。光生珠贝蛟人探，寒透冰绡龙女织。赵氏璧玉连十城，石家珊瑚高数尺。归来大艑韩王欣，豪杰计倪少伯伦。胸中之奇聊一见，游戏仍卧花阴春。吁嗟乎古来英雄何可测，骏骨往往埋埃尘。尉迟微时曾锻铁，王猛不遇行负薪。为龙为蛇古所叹，从此不敢轻相人。
韩蕲王花园老卒歌和吴渊颖
作者：屠隆
朝代：明

中原胡尘涨天起，汴城日落大旗靡。翠华北去泥马南，坐拥西湖衣带水。蕲王徒步起行间，百战驰驱剑光驶。金牌昼飞玉塞昏，三字狱成岳飞死。王也扼腕气冲冠，鸟尽弓藏痛唇齿。飘然角巾归西湖，自号清凉老居士。湖边花园春色妍，亭亭百卉红烧天。守园老卒鬓发短，白首闲就花阴眠。蕉鹿呦呦蝶栩栩，石头为枕苔为毡。黑甜正熟履綦响，王来蹴起始矍然。头颅若此隙驹过，长日如何只高卧。相公勿轻灌园人，渭滨垂钓淮阴饿。龙泉补履镰刈葵，闲却英雄无事做。王叹此叟气何豪，与尔十万金错刀。青雀楼船贯月上，红牙歌吹遏云高。少女如花杂宾从，鬅鬙白发炤锦袍。口衔叵罗海雾卷，手挥如意江风颾。酒酣指点挂帆去，鸣笳叠鼓凌波涛。夷王倒屣迎上客，匝地氍毹布瑶席。光生珠贝鲛人探，寒透冰绡龙女织。赵氏璧玉连十城，石家珊瑚高数尺。归来大蕲王欣，豪杰计倪少伯伦。胸中之奇聊一见，游戏仍卧花阴春。吁嗟乎！古来英雄何可测，骏骨往往埋埃尘。尉迟微时曾芃铁，王猛不遇行负薪。为龙为蛇古所叹，从此不敢轻相人。
风入松
作者：屠隆
朝代：明
体裁：曲

小生：我少年生长在华堂。几时解凄清境况。绮罗丛里笙歌响。又早进金盘嘉酿。今日里荐罹祸殃。亲骨肉。两参商。
风入松
作者：屠隆
朝代：明
体裁：曲

小贴：堂空客散烛无光。叹门阑暗结蛛网。依然鼎钟和绣床。又不是生灾生障。一霎时梧凋叶黄。秋雨后转悲凉。
馀文
作者：屠隆
朝代：明
体裁：曲

众：天香袅。仙音沸。遥瞻帝阙隐璇题。想见真君奏玉墀。
馀文
作者：屠隆
朝代：明
体裁：曲

封王拜将悬金印。陡然间山林远遁。始信英雄自不群。
馀文
作者：屠隆
朝代：明
体裁：曲

时清更喜逢身健。得欢娱且开笑颜。老去何人再少年。
馀文
作者：屠隆
朝代：明
体裁：曲

风光岁岁还依旧。青鬓俄惊又白头。便是明日阴晴也未可谋。
香柳娘
作者：屠隆
朝代：明
体裁：曲

合：这乱离奈何。这乱离奈何。无方可躲。思量万乘皆迁播。望浔阳素波。望浔阳素波。灵岳郁嵯峨仙人正高卧。傍青山结窝。傍青山结窝。灭迹烟萝。永无灾祸下。
香柳娘
作者：屠隆
朝代：明
体裁：曲

小生：羡金莲步工。羡金莲步工。月华相送。东邻好事成窥宋。看柔姿妙容。看柔姿妙容。秋浦落惊鸿。朝阳丽丹凤合前同下末同将吏上。
香柳娘
作者：屠隆
朝代：明
体裁：曲

想星河路通。想星河路通。巫山有梦。疏帘绛蜡微风动。慕君才�蝀。慕君才�蝀。罗袜露华浓。轻绡月痕重。合：恐相逢梦中。恐相逢梦中。银缸正红。绣衾初共。
香柳娘
作者：屠隆
朝代：明
体裁：曲

生：敢相期百年。敢相期百年。雀屏难选。使君有妇恩非浅。感芳心自怜。感芳心自怜。芍药意虽传。蘼芜怕生怨合前。
香柳娘
作者：屠隆
朝代：明
体裁：曲

贴：慕李君谪仙。慕李君谪仙。愿谐缱绻。襄王梦杳巫山远。料红丝未牵。料红丝未牵。相见若无缘。何如不相见。合：且流连酒边。且流连酒边。明月空圆。凄清孤馆。
香罗带
作者：屠隆
朝代：明
体裁：曲

占：龙须生网丝。香销黛眉。鸾笙柱寒閒玉指。萧郎此去步彤墀也。时染翰墨淋漓。象床绣衾凉似水。说甚云雨堪疑也。神女荆王祇梦思。
香罗带
作者：屠隆
朝代：明
体裁：曲

旦：君行南浦时。垂杨乍丝。红英转眼同逝水。林花开已到荼蘼也。游子去。几时归。天涯芳草春梦迷。盼断宝玦青骊也。月落华清河汉低。
香遍满
作者：屠隆
朝代：明
体裁：曲

丑：劝君休苦。你父在异乡云外侣。知他是白鹄凌霄羽。莲台得證日。昙花有时聚。这书札应留在也。好转慰你高堂母。
香遍满
作者：屠隆
朝代：明
体裁：曲

小生：远来东土。迢递里访蓬壶踪迹我严父。谁想道云海茫茫欲觅知何处。叹咫尺不见。空留下一纸书。这书札空留在也。转教我心头苦。
驻云飞
作者：屠隆
朝代：明
体裁：曲

千古人豪。义气棱层五岳高。日角扬奇表。天藻藏灵窍嗏。金帛等秋毫。垂怜无告。救困扶危。功德标穹昊。定拟仙班地位超。
驻云飞
作者：屠隆
朝代：明
体裁：曲

生：浪迹萍飘。一片雄心久不消。重义轻金宝。结客连燕赵嗏。癖性爱钱刀。王戎和峤。长物浮云。不散还须耗。留取花生五色毫。
驻马听
作者：屠隆
朝代：明
体裁：曲

外：一入禅房。坏色粗衣薰戒香。须要削除烦恼。打灭尘劳。深念无常。一朝了悟见灵光。幢幡导引在莲花藏合前。
驻马听
作者：屠隆
朝代：明
体裁：曲

末：洞府仙乡。授汝长生不老方。须要九还七返。凝神绛府。积气黄房。皮毛脱落木经霜。此时便是如来藏合前外。
驻马听
作者：屠隆
朝代：明
体裁：曲

生：印度西方。玉界金沙路渺茫。全仗明师指导。暗室香灯。苦海慈航。愿离五浊向云堂。长依七宝游龙藏。合：选佛名场。栴檀座下。跏趺合掌。
高阳台
作者：屠隆
朝代：明
体裁：曲

堪惜。冥府崇阶。神明贵胄。如何不行正直。作横宣淫。等閒妄逞胸臆。轻掷。把金枝玉叶断送了。还累你家尊清白。想王家娥媌不少。忍干三尺。
高阳台
作者：屠隆
朝代：明
体裁：曲

外：驾雾鞭霆。破山伐庙。荡扫修罗鬼国。玉节金幢。恭行上帝符册。麾斥。手提神剑诛邪党。假饶是犯正条违天律。那怕你神通六臂。插天双翼。
高阳台
作者：屠隆
朝代：明
体裁：曲

女德。陡洗铅华。力依三宝。你却要污他白璧。大将药乂。护法韦驮肯释。荡涤。古人知过皆能改。早惩愆贤贤易色。小丑：不肖知罪了。望真君宽宥外：我代天行化。宝剑在手。于汝孺子何有哉。顾念慈悲好生。贷汝一死。。还当取吾皇诏旨。量行戒饬。
高阳台
作者：屠隆
朝代：明
体裁：曲

赫奕。金甲神人。铜头猛将。密密满空戈戟。霹雳飞光。妖氛何处藏匿。奸慝。绛阙丹霄颁诏旨。况如来更传佛敕。早教你惊魂破胆。窜身辟易。
高阳台引
作者：屠隆
朝代：明
体裁：曲

叨蒙上帝金册。拜高明太史。上清仙客。碧落遥空。红霞暮雨千尺。石函遗记游帷观。谶地仙龙沙生塞。喜功成龙车凤辇。一门拔宅。
高阳台引
作者：屠隆
朝代：明
体裁：曲

外扮许旌阳真君带将吏金童玉女上：奉道明王。授书谌姆。净明忠孝为则。绾授旌阳。符箓神丹施德。救灾恤苦苏黔首。渐三千八百崇积。斩蛟螭手握青蛇。大江波赤。
鲍老催
作者：屠隆
朝代：明
体裁：曲

车驰马骤。王孙行处人烟辏。凤箫细续鸾笙奏。叹英雄回首。中藏机彀。试问燕秦丘陇何人守。韩彭菹醢君知否。这盛衰须参透。
鲍老催
作者：屠隆
朝代：明
体裁：曲

霜红艳目。芙容十丈高于屋。琉璃千顷临妆束。看仙妃倚半酣。歌绡襡。猛�日暝兰膏续。喧天羯鼓停丝竹。夜漏催柸行速。
鹅鸭满渡船
作者：屠隆
朝代：明
体裁：曲

外末生：只见歌残玉树倾。粉褪胭脂冷。风入灯。霜侵镜。漏尽闻钟磬。可惜好花枝。春去也谁管领。无多良宵好光景。从古歌楼舞榭皆荒径。
麻婆子
作者：屠隆
朝代：明
体裁：曲

合：帝王帝王耽燕乐。花奴羯鼓挝。妃子妃子日专宠。宫娥泪似麻。词臣叨秩列清华。社稷担子怎生卸。只恐草动风惊也。那时何处是吾家。
黄莺儿
作者：屠隆
朝代：明
体裁：曲

占：妆匣暗尘浮。罥珠丝庭院幽。金针无语时停绣。莼羹正收。松醪晚篘。鶤弦雁柱人归候合前小生上。
黄莺儿
作者：屠隆
朝代：明
体裁：曲

小生：洒泪赴戎机。念宫闱赋黍离。枕戈蓐食无回计。临风祃旗。盟天誓师。匡扶社稷除腥秽。转含悲。欲持报父。何处访庭帏。
黄莺儿
作者：屠隆
朝代：明
体裁：曲

旦：出郭探春阳。带青楼紫陌长。晴空日暖游丝飏。林花荐香。山莺奏簧。鞦韆架出垂杨上。委倾筐。城南少妇。罗袂拂柔桑。
黄莺儿
作者：屠隆
朝代：明
体裁：曲

旦：夫婿定兴王。剪凶妖立庙廊。功勋图画麒麟像。风波饱尝。烟霞兴长。一朝道服飘然往。去何乡。愿求宝炬。好为照迷方。
黄莺儿
作者：屠隆
朝代：明
体裁：曲

旦：慷慨擐戎衣。奋孤忠国步危。幸然一战成功易。尘清鼓鼙。銮回帝畿。百官依旧朝丹陛。凯旋归。喧传里巷。不负将门儿。
黄莺儿
作者：屠隆
朝代：明
体裁：曲

旦：红叶下江流。报砧声万户秋。淮南桂树寒犹茂。沙田蟹稠。芦汀雁投。银床又是吟蛩候。合：倚高楼。天边破镜。夫婿大刀头。
黄莺儿
作者：屠隆
朝代：明
体裁：曲

贴小旦：士女竞寻芳。却教侬魂暗伤。笙歌犹记前春赏。衣飘绣裆。骝垂紫缰。如今转眼成惆怅。别檀郎。名花无主。寂寞度年光。
黄莺儿
作者：屠隆
朝代：明
体裁：曲

贴小旦：远望玉毫光。礼慈容拈戒香。良人汗漫游禽尚。何曾裹粮。萧条布裳。不知西寻天竺东蓬阆。水云乡。渺茫难觅。因此上叩云堂旦求签科诗云。
黄莺儿
作者：屠隆
朝代：明
体裁：曲

贴小旦：门户有光辉。羡云霄接武时。虎符金印应堪系。辕门夺旗。名山采芝。丹台云阁名相似。想天涯。辽东跨鹤。何日到令威。
黄莺儿
作者：屠隆
朝代：明
体裁：曲

贴：一手掌河山。挟风雷指顾间。诛锄义士把群雄剪。神机鬼关。难逃老奸。阴谋昼夜无停算我那汉天子呵。枉为万乘之主。不能庇其一妻。。泪潸然。睁睁两眼。看我去送红颜。
黄龙滚
作者：屠隆
朝代：明
体裁：曲

小贴：麒麟通袖袍。鸾凤泥金诰。贴小旦：罗雀门前。朱履今重到合前。
黄龙滚
作者：屠隆
朝代：明
体裁：曲

旦：雕弓犀革韬。宝剑龙纹鞘。小生：旧日櫜鞬。部曲还来到。合：红云天表。朱旗日照。荣簪笏。宠林壑。加封号。
黄龙滚犯
作者：屠隆
朝代：明
体裁：曲

外末生：你看步摇轻条脱冷。步摇轻条脱冷。帘蒜屏绡隔障生。兰麝销金鼎。兰麝销金鼎。又听响一派别院箫声。断送晚天将暝。
黄龙滚犯
作者：屠隆
朝代：明
体裁：曲

苦恹恹皂帕蒙头。苦恹恹皂帕蒙头。惨悽悽红罗覆体。野茫茫黄土烟沈。野茫茫黄土烟沈。冷萧萧白杨风起。那时节谁念当初是美姿。你可不信问路傍儿。狐兔走苏小坟穿。狐兔走苏小坟穿。鼷鼠穴真娘墓毁。
黄龙滚犯
作者：屠隆
朝代：明
体裁：曲

调凤管炙鹅笙。调凤管炙鹅笙。又见银台绛蜡明。却被雪风吹酒醒。雪风吹酒醒。最喜良会未央清宵正永。怕的是斗转参横。
齐天乐
作者：屠隆
朝代：明
体裁：曲

丑扮曹操小丑扮华歆贴扮伏后小生上：殿堂业镜高悬。虚明朗照。轰雷闪电。盖世雄心。偷天巧手。到此俱成冰炭。外末生同上：阴风昼惨。叹热铁烊铜。渴饮饥餐。抚景凄然。好清斋香供礼金仙。
春游殳山用贝廷琚韵
作者：山岊
朝代：明
体裁：五言律诗

小艇来山麓，閒吟趁晚晴。看烟青嶂合，倚树白云行。院古摇萝影，林深碍月明。缅怀今古事，藉草听流莺。
思蒲胜洞
作者：岑一麒
朝代：明

光景无边入两眸，鸣皋老鹤向林投。樵归山栈高低路，日映卢桥上下楼。青黛阴阴松竹径，黄云片片陌田秋。游阑倦坐苔阶下，借问钟家有酒否。
新妇石碛
作者：岑一麒
朝代：明

娥眉蝉鬓巧妆新，终日无聊傍海滨。鹭下顶头为玉钿，风来水上作佳宾。一身天地烟霞老，满目江帆草木春。只恐波澜西涨后，凭谁为尔洗苔痕。
次临封八景韵 其一 江口归帆
作者：岑一麒
朝代：明

邀朋尽日踏春苔，剥笋烹葱小宴开。山色翠笼汀树密，江风清送海帆回。天空鹭下眠闲渚，云净鸦归点落梅。食玩自应迟路晚，满窗星月共徘徊。
次临封八景韵 其七 景星夜月
作者：岑一麒
朝代：明

百尺金身倚景星，景星时与月齐明。景星得月禅房静，月蘸景星贝阙清。玉镜光悬上塱底，菱花香散北冈屏。山僧有意相留款，漏尽更残始过城。
次临封八景韵 其三 蟠龙烟雨
作者：岑一麒
朝代：明

丹崖赤壁木森森，倒影池塘百尺深。雨滴明珠鱼误饵，烟笼谢叶树包金。青青弱柳人之意，密密苍松我夙心。世界清平浑无事，何劳刺史惜分阴。
次临封八景韵 其二 灵洲渔唱
作者：岑一麒
朝代：明

岭南海国荔枝洲，日暮归渔聚上头。玉笛横吹千里月，歌声杂答百家秋。风来水面龙鳞细，星打波心象眼流。几欲寻幽耽野兴，谩携尊酒亦同游。
次临封八景韵 其五 西山晴雪
作者：岑一麒
朝代：明

隆冬谁谓地无冰，阴气凝寒放晓零。小涧化为银玫带，层崖换作玉围屏。收藏孤鹭沙边白，埋没苍松岭上青。便欲寻梅须踏雪，不妨拥氅上高亭。
次临封八景韵 其八 猿岭飞泉
作者：岑一麒
朝代：明

怪石巉岩酿碧天，一泓流处泻瑶泉。风飘杨柳条条线，露下珍珠颗颗圆。静听弦琴来小涧，遥看瀑布挂长川。耽游到此情无极，坐老襟怀自剨然。
次临封八景韵 其六 南寺钟声
作者：岑一麒
朝代：明

城头挝鼓尚纷纷，僧扣蒲牢到处闻。惊落西山金顶月，摧开白石岭头云。钵林未发悬河论，玉麈先挥听法勤。早坐禅台尘虑静，何须法外问华勋。
次临封八景韵 其四 濯锦醇酤
作者：岑一麒
朝代：明

村南村北庆年丰，村酿家家一样同。吏部不嫌瓮底冷，山房何惮岭头红。青帘高挂梧桐月，乌帽须防杨柳风。莫道谪仙人已远，谪仙今又在其中。
次临封八景韵·江口归帆
作者：岑一麒
朝代：明

邀朋尽日踏春苔，剥笋烹葱小宴开。山色翠笼汀树密，江风清送海帆回。天空鹭下眠闲渚，云净鸦归点落梅。食玩自应迟路晚，满窗星月共徘徊。岭南海国荔枝洲，日暮归渔聚上头。玉笛横吹千里月，歌声杂答百家秋。风来水面龙鳞细，星打波心象眼流。几欲寻幽耽野兴，谩携尊酒亦同游。丹崖赤壁木森森，倒影池塘百尺深。雨滴明珠鱼误饵，烟笼谢叶树包金。青青弱柳人之意，密密苍松我夙心。世界清平浑无事，何劳刺史惜分阴。村南村北庆年丰，村酿家家一样同。吏部不嫌瓮底冷，山房何惮岭头红。青帘高挂梧桐月，乌帽须防杨柳风。莫道谪仙人已远，谪仙今又在其中。隆冬谁谓地无冰，阴气凝寒放晓零。小涧化为银玫带，层崖换作玉围屏。收藏孤鹭沙边白，埋没苍松岭上青。便欲寻梅须踏雪，不妨拥氅上高亭。城头挝鼓尚纷纷，僧扣蒲牢到处闻。惊落西山金顶月，摧开白石岭头云。钵林未发悬河论，玉麈先挥听法勤。早坐禅台尘虑静，何须法外问华勋。百尺金身倚景星，景星时与月齐明。景星得月禅房静，月蘸景星贝阙清。玉镜光悬上塱底，菱花香散北冈屏。山僧有意相留款，漏尽更残始过城。怪石巉岩酿碧天，一泓流处泻瑶泉。风飘杨柳条条线，露下珍珠颗颗圆。静听弦琴来小涧，遥看瀑布挂长川。耽游到此情无极，坐老襟怀自剨然。
游螺髻岩
作者：岑一麒
朝代：明

螺髻岩前景物华，丹崖翠嶂锁烟霞。四时不改清风节，千古常存丹灶砂。石乳倒悬香散乱，藤萝斜倚翠交加。等閒不必寻仙境，此亦蓬莱别一家。
登丰寿山
作者：岑一麒
朝代：明

层峦叠嶂与云齐，乘暇登临石作梯。山顶寺空铜佛古，洞门人静野猿啼。千寻露乳流灵濑，万顷腴田傍远溪。耽玩未阑贪异赏，坐延红日欲沉西。
过相思径
作者：岑一麒
朝代：明

路入德宁此最幽，两山通峡水中流。云凝翠岫祥光透，松桂藤萝瑞气浮。石磴坐时行客午，长川饮处玉虹秋。人开胜地称奇绝，匹马驱驰又一游。
青山仙迹
作者：岑一麒
朝代：明

仙人石迹傍山灵，况有松风树树青。华表鹤归银带白，枝头风细管弦轻。残岩叠巘千秋碧，缭绕垆烟万古馨。莫负当初欧令尹，登临祈尔为苍生。
古行路难效骆宾王
作者：岑万
朝代：明

君不见汉家漠北多王庭，胡儿百万窥边城。烽火终宵烟焰起，羽书结辙缤纷行。龙韬太社传纶綍，虎将中军严鼓钲。挥戈止日长城窟，带甲连云细柳营。星斗迢迢回北极，风雨凄凄暗南国。青鸢旗映紫貂裘，白马辔拥黄金勒。雷轰电掣驱前骑，鹏运鹰扬开右翼。燕然山上杀声连，雁门塞下汉威宣。军令五申浮玉斝，皇恩三锡照金莲。暑往寒来惊六琯，歌台舞榭音书断。三春梅柳别情多，千里相思衣带缓。行路难，吹剑高歌栖贺兰。愿将功列麒麟阁，一任衾横翡翠寒。
夜宿五层楼
作者：岑万
朝代：明

山城矗矗绮筵开，杰阁谁抡巨栋材。一水浮涵孤屿出，群山遥拥五羊来。夜看北斗星辰丽，却忆中天华岳回。天上台衡正虚席，东人惟恐衮衣来。
宿龙泉再用简州韵
作者：岑万
朝代：明

芙蓉云帐望中微，碧树青莎静掩扉。万里蓬萍叹飘转，廿年衣马未轻肥。楼台几处人吹笛，砧杵谁家夜捣衣。青鸟不来乡国异，关河回首重迟迟。
峡山飞来寺
作者：岑万
朝代：明

地僻秋仍暑，江回积雨深。安生长独往，帝子竟何心。香火诸天上，藤萝两岸阴。慈航似许借，惠远在高岑。空门临水曲，兀坐亦如如。览秀情何极，凭高兴不虚。云烟随兔颖，缃素起龙鱼。忽悟禅宗旨，清朝懒曳裾。
峡山飞来寺
作者：岑万
朝代：明

石门天设险，一水护青湾。地轴雄南海，云峰丽北山。阴阳互推荡，日月时往还。寺僧闻客至，倒屣开松关。抚景询旧迹，登临爱兹山。愿从安公子，啸傲烟霞间。君看慧猿归，解赠诃陵环。如何巫山女，朝暮理云鬟。
峡山飞来寺
作者：岑万
朝代：明

飞来何处是茫然，直拟蓬莱第一天。客入扪萝空慧眼，僧呼烹茗汲清泉。水声澎湃鱼龙隐，山色参差霄汉连。我欲凭阑歌一曲，恐惊云外旧啼猿。碧水遥从天际来，两山疑是巨灵开。啼猿归处流云湿，客子来时画角哀。黄鹄青冥人共语，疏林清磬鹤初回。上方更借绳床坐，閒对松萝一举杯。
峡山飞来寺·其一
作者：岑万
朝代：明

地僻秋仍暑，江回积雨深。安生长独往，帝子竟何心。香火诸天上，藤萝两岸阴。慈航似许借，惠远在高岑。
峡山飞来寺·其一
作者：岑万
朝代：明

飞来何处是茫然，直拟蓬莱第一天。客入扪萝空慧眼，僧呼烹茗汲清泉。水声澎湃鱼龙隐，山色参差霄汉连。我欲凭阑歌一曲，恐惊云外旧啼猿。
峡山飞来寺·其二
作者：岑万
朝代：明

碧水遥从天际来，两山疑是巨灵开。啼猿归处流云湿，客子来时画角哀。黄鹄青冥人共语，疏林清磬鹤初回。上方更借绳床坐，閒对松萝一举杯。
峡山飞来寺·其二
作者：岑万
朝代：明

空门临水曲，兀坐亦如如。览秀情何极，凭高兴不虚。云烟随兔颖，缃素起龙鱼。忽悟禅宗旨，清朝懒曳裾。
新春有怀庞弼唐
作者：岑万
朝代：明

洛社频虚席，云山路更赊。春来已隔岁，腊尽且还家。霜实传红橘，香酥泛紫霞。石龙风转急，何处是仙槎。
珠江留别伦彦周诸公次韵
作者：岑万
朝代：明

扶胥雨霁鹤初回，秋水清风梵宇台。迁客谁怜游海曲，凭虚吾欲入天台。人间锦瑟宁须鼓，江上芙蓉独未开。珍重临风数杯酒，归期先约陇头梅。
秋江玩月歌王静斋中舍时在舟中
作者：岑万
朝代：明

今夕此何夕，弄月江上秋。秋江水清浅，上有黄芦洲。黄芦洲月来天上，倒景却向银河流。把酒问明月，清光今几何。如何今年景，还比去年多。去年看月坐空阁，今霄看月临素波。波光月色两相射，与君玩之发商歌。斟美酒，百千巡，鹔鹴解换玉楼春。竹间村犬吠狺狺，山风飒飒吹残云，渔笛一声愁杀人。
粤秀山
作者：岑万
朝代：明

极目扶胥一水隈，三山如拥五羊来。歌楼菊径皆刘迹，野草秋风满汉台。人语渐随烟市合，征帆犹傍夕阳开。萧疏僧舍青松外，忽听樵歌首重回。
蒙惠节菊小诗申谢
作者：岑万
朝代：明

春风夜合连宵话，黄菊禅房带雨开。尘榻几年烟树杳，仙踪何处木兰回。浮生色相人皆老，异日瞿昙招不来。已订宝陀山寺约，一尊应上妙高台。
谒忠简公祠饯长子用宾赴池郡二首
作者：岑万
朝代：明

江间片石最称雄，莲宇璇房岛屿中。别酒却缘催解缆，老怀浑似逐飞蓬。风随乌鹊凉生袂，雨洗银河色映空。期汝策名原不细，文溪吾土有高风。临流仗剑是英雄，绮席青尊一水中。送汝云霄天万里，念予衰朽鬓双蓬。可人秋色还长昼，极目征帆挂远空。莫惮九华山路险，但携琴鹤晓凌风。
谒忠简公祠饯长子用宾赴池郡二首·其一
作者：岑万
朝代：明

江间片石最称雄，莲宇璇房岛屿中。别酒却缘催解缆，老怀浑似逐飞蓬。风随乌鹊凉生袂，雨洗银河色映空。期汝策名原不细，文溪吾土有高风。
谒忠简公祠饯长子用宾赴池郡二首·其二
作者：岑万
朝代：明

临流仗剑是英雄，绮席青尊一水中。送汝云霄天万里，念予衰朽鬓双蓬。可人秋色还长昼，极目征帆挂远空。莫惮九华山路险，但携琴鹤晓凌风。
雨后海珠登眺
作者：岑万
朝代：明

秀色东南海欲浮，李公墩上一维舟。潮平水漫鸬鹚石，树杪云生翡翠楼。野释向人挥短麈，红尘满眼隔长洲。登瀛自是殊风致，黄木湾前渔笛秋。北望迟回白玉京，束书孤剑赴江城。暮云芳树浑无极，秋水蒹葭空复清。绿野未须频缱绻，东山犹自策勋名。诸公衮衮为元辅，礼乐无劳鲁两生。
雨后海珠登眺·其一
作者：岑万
朝代：明

秀色东南海欲浮，李公墩上一维舟。潮平水漫鸬鹚石，树杪云生翡翠楼。野释向人挥短麈，红尘满眼隔长洲。登瀛自是殊风致，黄木湾前渔笛秋。
雨后海珠登眺·其二
作者：岑万
朝代：明

北望迟回白玉京，束书孤剑赴江城。暮云芳树浑无极，秋水蒹葭空复清。绿野未须频缱绻，东山犹自策勋名。诸公衮衮为元辅，礼乐无劳鲁两生。
过端州漫述呈陆老公祖
作者：岑之豹
朝代：明

过逢父老说崧阳，何武思遐白昼长。公自东甸隆砥柱，民从南国咏甘棠。莺花四野春风永，桃李千秋湛露香。知是讴吟图不尽，更瞻畏垒祝庚桑。
集古挽乔仙
作者：岑尔孚
朝代：明

娇歌一曲口氤氲，红粉青蛾映楚云。艳骨已成兰麝土，人间那得几回闻。芙蓉如面柳如眉，春色人间总未知。谁为含愁独不见，夜来风雨葬西施。
集古挽乔仙·其一
作者：岑尔孚
朝代：明

娇歌一曲口氤氲，红粉青蛾映楚云。艳骨已成兰麝土，人间那得几回闻。
集古挽乔仙·其二
作者：岑尔孚
朝代：明

芙蓉如面柳如眉，春色人间总未知。谁为含愁独不见，夜来风雨葬西施。
七星岩
作者：岑徵
朝代：明

鬼斧惊奇搆，方知造化才。天风吹得起，并入夏云堆。盖顶青萝现，为屏翡翠开。谁能将赋笔，一拟小蓬莱。
与关兰仲索兰花
作者：岑徵
朝代：明

频年俱旅食，三径已全荒。近有林园兴，移君九畹香。昔曾游楚地，结佩采秋霜。我本离忧客，沅湘意不忘。
与洪天池
作者：岑徵
朝代：明

与君弭节驻湘皋，痛饮东风且读骚。三献未售和氏壁，一寒先感范生袍。风云隐见屯三户，日月蹉跎笑二毛。故国有怀难入梦，岭云迢递楚山高。
与王问溪约游多异岭不果
作者：岑徵
朝代：明

中秋借得蹇驴骑，拟向名山共赋诗。清梦几年寻胜事，白云何意负幽期。尘缘未尽非关俗，松月虚悬欲待谁。游约更期黄菊节，岂宜重惹北山移。
与谭非庸夜话
作者：岑徵
朝代：明

言别冈城又几时，粤王台畔与君期。十年怀抱共相见，此夜离忧不可知。合浦朝飞京洛叶，淮南秋老小山枝。行藏两地皆相负，肠断悲笳向日吹。
严子陵钓台
作者：岑徵
朝代：明

四七之交龙斗野，九围版籍归真主。迢迢天上客星孤，长据桐江一勺水。玄黄屡劫几经春，汉鼎如何及钓纶。东京旧业今何在，百尺云台久化尘。
中湘寒食
作者：岑徵
朝代：明

杜宇声残换物华，断魂原不为思家。不堪逆旅逢寒食，况复愁中对落花。沅浦有怀捐佩玦，楚歌无调变龙蛟。朱弦欲抚难成曲，水咽临湘起暮笳。
中湘除夕同陈熊左
作者：岑徵
朝代：明

雨雪潇潇鬓易疏，天涯流落过居诸。三湘两度逢除夕，溟海经年不寄书。酒歇夜深毛褐短，更阑灯尽纸窗虚。明朝詹尹开龟策，握粟同君问卜居。
中秋王问溪山庄宴集庭梅忽开花两朵时主人将卜期纳宠分韵各赋
作者：岑徵
朝代：明

茅亭秋半共飞觞，惊见南枝两朵香。舟楫正传桃叶渡，雪花先待寿阳妆。冲寒有意何妨早，索笑巡檐岂厌忙。羡尔山庄饶胜事，薄游端不负秋光。
代端州张太守送梁叠石之定安广文任
作者：岑徵
朝代：明

梁君叠石天南杰，蓄宝方流复旋折。儒雅风流世莫俦，侠气如虹心似雪。云鹏戢翼端江头，几年弭笔从青油。并用五官刘仆射，翩翩书记阮陈留。我时承乏崧台下，文章气谊钦声价。澧兰湘芷结同心，文酒过从忘日夜。与君本是同巢羽，晴天忽作阴霾雨。君筮明夷垂翼爻，广柳车中藏季布。东流西峙两茫茫，一在星岩一五羊。春树暮云四百里，盈盈漓水遥相望。寸草春心图禄养，释褐武陵开绛帐。半年教泽镌碑阴，读礼归来庐冢上。摧藏三载又飞鸣，重持木铎向南溟。南溟绝岛通南极，万里汪洋控杳冥。凉秋九月天气肃，飒飒西风鸣落木。片帆高挂发珠江，停舟别我端城曲。我家秦川万里程，岁岁愁闻杜宇声。援琴每鼓思归引，朝雨那堪唱渭城。暌隔何多见面稀，丰城龙剑又分飞。销魂自古唯离别，况乃患难曾相依。君本盐梅鼎鼐器，暂从奇甸栽桃李。正如造父御骅骝，万里周流发轫始。临觞欲醉将离席，聊赠一言当绕策。近来海外多英才，官卑亦有斯文责。君不见成均师范有文庄，海公山立真昂藏。如彼伐柯则不远，知君景仰师贤良。良觌前期应不久，明年迎养归将母。此时我尚未还秦，维舟待尔新江口。
代赠某将军
作者：岑徵
朝代：明

肺腑亲臣出总戌，王朝三锡叶师中。商郊秉钺周元宰，虏阵单骑郭令公。万里指挥闽海合，一尊谈笑幕庭空。他年策命诸姬长，不许元勋铁券同。风静平沙万马鸣，危旗高捲阵云平。弯弓直挂扶桑树，按辔亲临细柳营。天岳秋霜随杀气，洞庭春浪拥军声。幕中脱颖多奇士，慷慨何人效请缨。春雷隐隐应灵鼍，纛下西挥指日戈。勒石计时临瀚海，洗兵先自挽银河。填平云梦降旗盛，饮涸潇湘战马多。记室不才惭授简，帐前亲命制铙歌。
代赠某将军·其一
作者：岑徵
朝代：明

肺腑亲臣出总戌，王朝三锡叶师中。商郊秉钺周元宰，虏阵单骑郭令公。万里指挥闽海合，一尊谈笑幕庭空。他年策命诸姬长，不许元勋铁券同。
代赠某将军·其三
作者：岑徵
朝代：明

春雷隐隐应灵鼍，纛下西挥指日戈。勒石计时临瀚海，洗兵先自挽银河。填平云梦降旗盛，饮涸潇湘战马多。记室不才惭授简，帐前亲命制铙歌。
代赠某将军·其二
作者：岑徵
朝代：明

风静平沙万马鸣，危旗高捲阵云平。弯弓直挂扶桑树，按辔亲临细柳营。天岳秋霜随杀气，洞庭春浪拥军声。幕中脱颖多奇士，慷慨何人效请缨。
偶成
作者：岑徵
朝代：明

半枕邯郸梦未真，频年空老化衣尘。当杯莫惜如泥醉，览镜明知到骨贫。屋角寒梅才谢腊，陌头芳草又逢春。风光过眼浑无定，一曲狂歌鬓似银。移山有志同愚叟，失马无心拟塞翁。安得人情平似砥，莫疑天道曲如弓。从来南雁终归北，肯信西流不向东。独有文园多病客，闭门还却落花风。
偶成
作者：岑徵
朝代：明

寂寞穷秋对落英，柴门深曲隔车声。君平卖卜空身世，梅福为佣变姓名。四海岂忘鸿鹄志，九州潜听蛰龙鸣。天涯处处同芳草，留待王孙伴客程。
偶成
作者：岑徵
朝代：明

骏骨千金事已遥，高台无复望燕昭。频年夹寨师将老，几处敖仓米渐消。每向齐庭愁鼓瑟，暂从吴市学吹箫。何须极目思乡国，王粲忧多不易销。
偶成·其一
作者：岑徵
朝代：明

半枕邯郸梦未真，频年空老化衣尘。当杯莫惜如泥醉，览镜明知到骨贫。屋角寒梅才谢腊，陌头芳草又逢春。风光过眼浑无定，一曲狂歌鬓似银。
偶成·其二
作者：岑徵
朝代：明

移山有志同愚叟，失马无心拟塞翁。安得人情平似砥，莫疑天道曲如弓。从来南雁终归北，肯信西流不向东。独有文园多病客，闭门还却落花风。
别一上人
作者：岑徵
朝代：明

寒梅欲放雨如丝，握手前途话别时。乞食独寻朝爨去，投林偏向暮云迟。鸿冥一举归天路，乌鹊南飞绕树枝。他日青山投老去，虎溪松月更相期。
华容道中作与陈熊左
作者：岑徵
朝代：明

寒梅开尽又残年，回首乡园路几千。澧浦断云迷驿火，洞庭飞雪暗狼烟。悲笳入暮传胡塞，短褐冲寒遍楚天。念载心期知不负，与君同著祖生鞭。
厓门吊古
作者：岑徵
朝代：明

慈元宫殿长蘼芜，松柏荒凉夕照孤。云气有时通葛岭，海潮无路接西湖。风回怒浪龙孙泣，月暗长林帝子呼。十载艰危羁旅客，断肠何处哭穷途。
哭从叔蓼庵
作者：岑徵
朝代：明

南溟归客涕交零，洒向泉台寄步兵。多难相依同父子，百年长恨隔幽明。诸孤忍负生前托，遗草空怜死后名。抆泪忆君行自念，年来三十二毛生。
哭大金吾张璩子
作者：岑徵
朝代：明

平陵歌歇主恩深，袋繫金鱼掌羽林。半壁天南谁合烬，十年湘泽独行吟。吴门未遂吹萧愿，黄土先摧裹革心。惆怅知音人已远，断肠谁识伯牙琴。黄云漠漠暗罗浮，垂老空馀舐犊牛。宝剑陆离难在佩，蕙兰萎绝不禁秋。悲凉薤露成新曲，曾否泉台遇故侯。寂寞王孙犹旅食，客途从此断西州。
哭大金吾张璩子·其一
作者：岑徵
朝代：明
体裁：七言律诗

平陵歌歇主恩深，袋系金鱼掌羽林。半壁天南谁合烬，十年湘泽独行吟。吴门未遂吹萧愿，黄土先摧裹革心。惆怅知音人已远，断肠谁识伯牙琴。
哭大金吾张璩子·其一
作者：岑徵
朝代：明

平陵歌歇主恩深，袋繫金鱼掌羽林。半壁天南谁合烬，十年湘泽独行吟。吴门未遂吹萧愿，黄土先摧裹革心。惆怅知音人已远，断肠谁识伯牙琴。
哭大金吾张璩子·其二
作者：岑徵
朝代：明

黄云漠漠暗罗浮，垂老空馀舐犊牛。宝剑陆离难在佩，蕙兰萎绝不禁秋。悲凉薤露成新曲，曾否泉台遇故侯。寂寞王孙犹旅食，客途从此断西州。
喜朱吉子归自蜀中
作者：岑徵
朝代：明

蜀门万里赋归哉，几月行程返粤台。别久故人疑梦见，路难游客自天回。频从密坐询行迹，愁向寒灯问劫灰。去住无成俱老大，酸辛同过十年来。
喜王子眉远归
作者：岑徵
朝代：明

握手惊看久别身，海门相见落花辰。江山助尔文章好，雨雪欺人鬓发新。河内重来中散没，茂陵归后长卿贫。十年尘事皆成梦，一曲劳歌易怆神。
城南
作者：岑徵
朝代：明

城南西畔郁金堂，曲槛斜通宋玉墙。按谱巧翻金缕曲，背人偷试内家妆。弱菱不碍鸳鸯戏，细雨难消豆蔻香。恨字书成无处寄，春风如梦柳丝长。莫愁湖上误春潮，惆怅高唐暮雨遥。团扇枉图秦女影，纤罗空约楚宫腰。欢心好似春花谢，妾泪难随蜡炬销。消息浪传桃叶渡，碧江流水夜迢迢。
城南·其一
作者：岑徵
朝代：明

城南西畔郁金堂，曲槛斜通宋玉墙。按谱巧翻金缕曲，背人偷试内家妆。弱菱不碍鸳鸯戏，细雨难消豆蔻香。恨字书成无处寄，春风如梦柳丝长。
城南·其二
作者：岑徵
朝代：明

莫愁湖上误春潮，惆怅高唐暮雨遥。团扇枉图秦女影，纤罗空约楚宫腰。欢心好似春花谢，妾泪难随蜡炬销。消息浪传桃叶渡，碧江流水夜迢迢。
夏至与何孟门吴山带佩公谓远琬若潘亦庶泛舟柳波涌泊草屩庵前分赋得田字
作者：岑徵
朝代：明

庵门相望是花田，风景宜人好泊船。潮水绿侵杨柳岸，晚霞红入荔枝天。僧逢旧识供香茗，客有新词被管弦。乐事良辰难并得，大家沉醉暮钟边。
多异岭
作者：岑徵
朝代：明

天风吹浪上平陆，叠出层峦边地轴。移来蜃气作招提，借得珊瑚成古木。洪涛晨夜杂鸣钟，瑶草琪花满梵宫。西望黎山东望海，扶筇更上最高峰。海潮岩在东边岫，鬼斧神工劳结搆。一片奇云入夏生，何时堕此成岩窦。灵泉一道出山腰，上通银汉下通潮。甘似慧泉清彻底，能使人间旱魃消。西峰顶上开平陇，焦原之险谁齐踵。卵形奇石架峰头，少女萧萧顽石动。更多丛棘回游屐，谁为好事能开辟。幽岩异壑惜沉埋，输与猿猱作窟宅。君不见山名多异必多奇，尚有幽奇且秘之。会逢子厚开钴鉧，越峤还应待客儿。
大云山
作者：岑徵
朝代：明

龙驭巡南诏，苍梧罢六军。园陵藏日月，海国失风云。玉殿伤禾黍，春郊散马群。百蛮诸父老，哀痛为斯文。瘴雨沉佳气，黄尘暗翠微。龙蛇无处所，弓剑欲何依。白日残金盌，西风脆宝衣。陇头啼望帝，昨夜七盘归。
大云山·其一
作者：岑徵
朝代：明

龙驭巡南诏，苍梧罢六军。园陵藏日月，海国失风云。玉殿伤禾黍，春郊散马群。百蛮诸父老，哀痛为斯文。
大云山·其二
作者：岑徵
朝代：明

瘴雨沉佳气，黄尘暗翠微。龙蛇无处所，弓剑欲何依。白日残金盌，西风脆宝衣。陇头啼望帝，昨夜七盘归。
大云山·其二
作者：岑徵
朝代：明
体裁：五言律诗

瘴雨沉佳气，黄尘暗翠微。龙蛇无处所，弓剑欲何依。白日残金碗，西风脆宝衣。陇头啼望帝，昨夜七盘归。
奉母避地苍梧送屈泰士游楚
作者：岑徵
朝代：明

佗城悲角动离愁，壹郁谁分去国忧。千里买山将母隐，十年磨剑赠君游。洞庭叶下湘山晓，漓水烟空桂树秋。同是天涯哀郢客，不堪回首望长楸。
季札庙
作者：岑徵
朝代：明

三让依然有祖风，金阊俎豆万年同。虎丘山上吴光冢，衰草离离一望中。
客有赋巴陵诗者和之
作者：岑徵
朝代：明

巴陵形胜好，上将守丸泥。飞挽驱三户，前锋用五溪。黄云屯郭北，杀气绕城西。辛苦长征客，频年事鼓鼙。高垒掩危旌，金钲昼不惊。屯田充国卒，坚壁亚夫营。驿马连尘起，哀鸿带雪鸣。军中有成算，不敢请长缨。
客有赋巴陵诗者和之·其一
作者：岑徵
朝代：明

巴陵形胜好，上将守丸泥。飞挽驱三户，前锋用五溪。黄云屯郭北，杀气绕城西。辛苦长征客，频年事鼓鼙。